title: Paperitähti

text: Julkisuuden ryöpytykseen joutuneen valokuvamalli Annan elämä luisuu raiteiltaan alkoholin, huonosti valittujen miesystävien ja skandaalilehdistön takia. Lopulta ex-missi pidätetään huumeista ja prostituutiosta epäiltynä.


title: Paperitähti

text: Elokuvan keskeisin mieshahmo on Kari Väänäsen näyttelemä väkivaltainen Ilja Kulovaara, joka nimeä myöten muistuttaa kirjailija Ilkka Kylävaaraa. Elokuvan on sanottu olevan Mika Kaurismäen kosto Ilkka Kylävaaralle, joka pahoinpiteli häntä ravintola Kosmoksessa Helsingissä elokuussa 1988 ja sai tapauksesta ehdollisen vankeustuomion. Kylävaara haastoi elokuvan tekijät oikeuteen kunnianloukkauksesta, mutta hävisi jutun. Käsikirjoittaja Antti Lindqvist kiisti, että Ilja Kulovaaran esikuvana olisi ollut Kylävaara ja nimesi lähtökohdiksi entisen missin Virpi Miettisen elämäntarinan sekä Juice Leskisen The Kinks -suomennoksen ”Paperitähdet”.


title: Paperitähti

text: "Paperitähden" osatuottajana oli Svenska Filminstitutet, ja se kuvattiin suurelta osin Tukholmassa. Samana vuonna Mika Kaurismäki viimeisteli myös tammikuussa 1989 ensi-iltansa saaneen elokuvan "Cha Cha Cha".


title: Paperitähti

text: "Paperitähden" aihe, julkkis- ja sensaatiokulttuurin kritiikki, sai arvostelijat vertaamaan elokuvaa Risto Jarvan draamaan "Kun taivas putoaa..." (1972). "Paperitähden" taiteellisten ansioiden katsottiin kuitenkin jääneen Kaurismäen henkilökohtaisten loanheittomotiivien varjoon. "Video-oppaassa" vuodelta 1995 Esko Rautakorpi piti elokuvaa väkinäisenä ja käsikirjoitukseltaan hajanaisena ja antoi sille kaksi tähteä viidestä, mikä teoksen mukaan vastaa sanallista arviota ”keskinkertainen”.


title: Paperitähti

text: Pirkko Hämäläinen sai pääosastaan Jussin ja valtion elokuvataidepalkinnon. "Paperitähti" sai neljällä esityskopiollaan kaikkiaan 22 247 teatterikatsojaa. Suomen televisiokanavilla se on esitetty 1992, 1995, 2001, 2016 ja 2018. Elokuva on julkaistu myös VHS-videokasetilla ja DVD-levyllä.


title: HMS Buckingham (1751)

text: HMS Buckingham oli Britannian Kuninkaallisen laivaston 1751 vesillelaskettu 70-tykkinen kolmannen luokan linjalaiva.


title: HMS Buckingham (1751)

text: Alus tilattiin 15. marraskuuta 1745 Deptfordin telakalta. Se laskettiin vesille 13. huhtikuuta 1751.


title: HMS Buckingham (1751)

text: Vuonna 1771 alus muutettiin emälaivaksi ja se nimettiin "HMS Grampukseksi". Se tuhoutui 1778.


title: Brandon Manning

text: Brandon Manning (s. 4. kesäkuuta 1990 Prince George, Brittiläinen Kolumbia, Kanada) on kanadalainen jääkiekkoilija, joka edustaa NHL-seura Chicago Blackhawksia.


title: Brandon Manning

text: Ennen ammattilaisuransa alkua Manning pelasi juniorijääkiekkoa Western Hockey Leaguessa Chilliwack Bruinsin paidassa. Hän edusti joukkuetta vuosien 2007–2011 ajan. Ensimmäisen kauden aikana Manning pelasi Bruinsissa vain kuusi ottelua loppukauden aikana hänen pelattua alkukauden British Columbia Hockey Leaguessa Prince George Spruce Kingsin joukkueessa 58 ottelun ajan. Kolmella seuraavalla kaudella Manning keräsi jokaisella tilastoihinsa yli 100 rangaistusminuuttia. Yhteensä hän pelasi Bruinsissa 200 ottelua, joissa teki 45 maalia ja 91 syöttöpistettä eli yhteensä 136 tehopistettä. Rangaistusminuutteja kertyi 415. Pudotuspeleissä hän teki 15 ottelussa yhden maalin ja seitsemän tehopistettä sekä keräsi 22 rangaistusminuuttia.


title: Brandon Manning

text: 23. marraskuuta 2010 Manning solmi kesken kauden Chilliwackissa pelatessaan NHL-sopimuksen Philadelphia Flyersin kanssa. Tämän jälkeen hän pelasi vielä kauden 2010–2011 loppuun Bruinsissa.


title: Brandon Manning

text: 8. maaliskuuta 2012 Manningin pelattua 32 ottelua AHL:n puolella Adirondack Phantomsissa, hänet nostettiin Flyersin NHL-kokoonpanoon korvaamaan loukkaantunutta Pavel Kubinaa. Hän teki debyyttinsä samana päivänä kotiottelussa Florida Panthersia vastaan. Manning pelasi Flyersin paidassa neljä pisteetöntä ottelua, jonka jälkeen hänet lähetettiin takaisin farmiin. Phantomsissa hän pelasi 46 ottelua ja teki niissä kuusi maalia sekä 19 tehopistettä. Kauden 2012–2013 aikana Manning pelasi AHL:n tähdistöottelussa.


title: Brandon Manning

text: Elokuun lopulla 2013 Manning ja Flyers solmivat yhden vuoden mittaisen jatkosopimuksen. Kaudella 2013-2014 Manning pelasi Adirondackissa, josta häntä ei NHL-kokoonpanoon nostettu kauden aikana. Hän pelasi Phantomsissa 73 ottelua ja teki niissä kahdeksan maalia sekä 23 syöttöpistettä eli yhteensä 31 tehopistettä. Hän keräsi kauden aikana 231 rangaistusminuuttia ja oli AHL:n viidenneksi eniten jäähyjä istunut pelaaja.


title: Brandon Manning

text: 27. elokuuta 2014 Manning teki yksivuotisen jatkosopimuksen Flyersin kanssa. Kauden 2014–2015 aikana hän pääsi jälleen pelaamaan NHL:n puolella, kun puki Flyersin paidan ylleen 11 ottelussa. Hän syötti niissä kolme osumaa ja istui seitsemän minuuttia jäähyllä. AHL:ssä syntyi 60 ottelussa 11 maalia ja 43 tehopistettä. Jäähyminuutteja kertyi 150. Manning valittiin kauden aikana toisen kerran urallaan pelaamaan AHL:n tähdistöottelussa.


title: Brandon Manning

text: Huhtikuussa 2015 Manning jatkoi sopimustaan Flyersin kanssa jälleen vuodella.


title: Antti Majander

text: Antti Leo Kalevi Majander (s. 19. heinäkuuta 1961 Helsinki) on Helsingin Sanomien kirjallisuustoimittaja.


title: Antti Majander

text: Majander aloitti lehtiuransa Länsiväylän kesätoimittajana. Hän on työskennellyt Helsingin Sanomissa vuodesta 1983 lähtien. Hän kirjoitti aluksi kirja-arvioita ja oli pätkätyöläinen noin kymmenen vuoden ajan. Majander valmistui Helsingin yliopistosta filosofian maisteriksi vuonna 1989 pääaineenaan yleinen kirjallisuustiede. Hän toimi Helsingin Sanomien avustajana ja toimittajana 2000 asti, jolloin hänet valittiin lehden vastaavaksi kirjallisuustoimittajaksi. Hän seurasi tehtävässä eläkkeelle jäänyttä Pekka Tarkkaa.


title: Antti Majander

text: Majander syntyi pankinjohtaja Taito Majanderin ja opettaja Seija Kahrin perheeseen. Hänen siskonsa on kirjankustantaja Leena Majander-Reenpää ja veljensä historiantutkija Mikko Majander.


title: HMS Swiftsure (1750)

text: HMS Swiftsure oli Britannian Kuninkaallisen laivaston vuonna 1750 vesillelaskettu 70-tykkinen kolmannen luokan linjalaiva.


title: HMS Swiftsure (1750)

text: Alus tilattiin 31. elokuuta 1745 Deptfordin telakalta. Se laskettiin vesille 25. toukokuuta 1750.


title: HMS Swiftsure (1750)

text: Alus palveli seitsenvuotisessa sodassa, jossa se valtasi 1758 HMS "Monmouthin" kanssa Ranskan laivaston "Le Foudriyantin". Alus kuului vuonna 1759 amiraali Boscawenin laivasto-osastoon Lagosin ja Quiberoninlahden taisteluissa. Se oli mukana valtaamassa Belle Îleä vuonna 1761.


title: HMS Swiftsure (1750)

text: Alus myytiin 2. kesäkuuta 1773.


title: HMS Somerset (1748)

text: HMS Somerset oli Britannian Kuninkaallisen laivaston vuonna 1748 vesillelaskettu 70-tykkinen kolmannen luokan linjalaiva. Alus osallistui useaan seitsenvuotisen ja Yhdysvaltain vapaussodan meritaisteluihin. Se tuhoutui myrskyssä vuonna 1778 ajettuaan karille Provincetownin edustalla Massachusettsin rannikolla.


title: HMS Somerset (1748)

text: Alus tilattiin 4. syyskuuta 1745 Chathamin telakalta. Se laskettiin vesille 18. heinäkuuta 1748.


title: HMS Somerset (1748)

text: Seitsenvuotisessa sodassa kenraali Jeffrey Amherstin johtama osasto aloitti 8. kesäkuuta 1758 Louisbourgin linnakkeen piirittämisen. Britannian amiraali Edward Boscawenin johtamaan laivasto-osastoon kuului 39 alusta, muun muassa HMS "Somerset", joilla oli yhteensä noin 14 000 merimiestä sekä 12 870 maihinnousujoukkojen sotilasta. Linnaketta puolusti kymmenen Ranskan laivaston alusta, joilla oli 3 870 merimiestä, ja linnakkeessa oli 3 920 sotilasta. Ranskalaiset antautuivat 26. heinäkuuta, mikä mahdollisti seuraavana kesänä brittilaivaston purjehtimisen Saint Lawrence -jokea ylös sekä valtaamaan Quebecin.


title: HMS Somerset (1748)

text: Kenraali James Wolfen johtama hyökkäysosasto nousi maihin sotalaivoilta muun muassa HMS "Somersetiltä". Seuranneessa Quebecin taistelussa 13. syyskuuta 1759 brittien saavuttama voitto lopetti Ranskan hallinnon Kanadassa.


title: HMS Somerset (1748)

text: Alus haaksirikkoutui 2. marraskuuta 1778.


title: Outlander – Matkantekijä

text: Outlander – Matkantekijä on yhdysvaltalais-brittiläinen draamasarja, jonka on luonut Ronald D. Moore. "Outlander – Matkantekijä" perustuu Diana Gabaldonin suosittuun "Matkantekijä"-kirjasarjaan ja kertoo kahden aikakauden välisestä aikamatkasta.


title: Outlander – Matkantekijä

text: Sarja alkoi Starz-kanavalla vuonna 2014 ja Suomessa Yle TV1 aloitti sarjan esittämisen vuonna 2015.


title: Outlander – Matkantekijä

text: Sony Pictures Television osti vuonna 2012 kirjasarjan oikeudet ja ilmoitti Ronald D. Mooren tulevan käsikirjoittamaan televisiosarjan. Starz-kanava ilmoitti heti ensimmäisen jakson ensiesityksen jälkeen että sarjasta tehdään toinen tuotantokausi, joka sisältää vähintään 13 jaksoa. Ensimmäinen tuotantokausi perustuu teokseen "Muukalainen" ja toinen kausi teokseen "Sudenkorento".


title: Outlander – Matkantekijä

text: Kesäkuussa 2016 Starz-kanava ilmoitti, että sarjasta tehdään kolmas ja neljäs tuotantokausi jotka perustuvat teoksiin "Matkantekijä" ja "Syysrummut".


title: Outlander – Matkantekijä

text: On vuosi 1945 ja englantilainen sairaanhoitaja Claire Randall on lomalla Skotlannissa aviomiehensä, historiantutkija Frank Randallin kanssa. Pariskunta päättää tutustua muinaiseen Craigh na Dunin kivikehään. Outojen tapahtumien seurauksena Claire siirtyy ajassa kaksi sataa vuotta taaksepäin vuoteen 1743 ja huomaa olevansa keskellä Punatakkien ja ylämaalaisten taistelua.


title: Outlander – Matkantekijä

text: "Outlander - Matkantekijä" on saanut positiivisen vastaanoton. Sarjalla on Rotten Tomatoes -verkkosivustolla 91 % kiittävä arvosana, joka perustuu 54:n kriitikon arvioon. Metacritic on antanut sarjalle arvosanan 73/100, joka perustuu 34 kriitikon antamien arvosanojen keskiarvoon.


title: Outlander – Matkantekijä

text: Sarjan ensimmäinen tuotantokausi sai kolme Golden Globe -ehdokkuutta.


title: Outlander

text: Outlander tarkoittaa seuraavia asioita:


title: HMS Norfolk (1693)

text: HMS Norfolk oli Britannian Kuninkaallisen laivaston vuonna 1693 vesillelaskettu 80-tykkinen kolmannen luokan linjalaiva.


title: HMS Norfolk (1693)

text: Alus tilattiin 21. joulukuuta 1691 John Winteriltä Southamptonista. Se laskettiin vesille 28. maaliskuuta 1693.


title: HMS Norfolk (1693)

text: Alus otettiin palvelukseen vuonna 1693. Se osallistui vuonna 1704 Vélez-Malagan taisteluun.


title: HMS Norfolk (1693)

text: Alus rakennettiin uudelleen osana vuoden 1719 hankintoja kolmikantisena, mutta sen luokittelua ei muutettu. Alus laskettiin vesille 21. syyskuuta 1728, ja se palautettiin palvelukseen vuonna 1731 päällikkönään John Roberta. Alus nimettiin vuonna 1755 HMS "Princess Ameliaksi," ja se romutettiin vuonna 1757.


title: DiEM25

text: DiEM25 (Democracy in Europe Movement 2025) on helmikuussa 2016 aloittanut yleiseurooppalainen kansalaisliike, jonka perustajana toimi Kreikan entinen valtiovarainministeri Giánis Varoufákis. Sen tarkoituksena on Euroopan Unionin demokratisoiminen vuoteen 2025 mennessä. Varoufákisin mukaan liikkeen toiminta on tarkoitettu kaikille demokratian tilasta huolestuneille, anarkisteista aina liberaaliporvareihin saakka.


title: DiEM25

text: DiEM25 on ilmoittanut haluavansa muuttaa EU:n instituutioiden toiminnan ”läpinäkyväksi” kokousten videotaltiointien ja verkossa julkaistavien pöytäkirjojen muodossa. Lisäksi liikkeen tavoitteena on kutsua koolle kansalaisten ”perustuslakikokous” sekä toteuttaa sen päättämät demokratiauudistukset vuoteen 2025 mennessä. Tarkoituksena on myös muun muassa saada aikaan rekisteri lobbareista sekä heidän edustamistaan tahoista ja EU-päättäjien kanssa käydyistä tapaamisista.


title: DiEM25

text: Liikkeen poliittiset tavoitteet julkaistiin helmikuun ensimmäisenä viikonloppuna manifestin muodossa ja varsinaisesti DiEM25 esiteltiin tiedotusvälineille 9. helmikuuta 2016 Berliinin Volksbühne-teatterissa. Varoufákisin lisäksi tilaisuudessa pitivät puheenvuoroja muun muassa slovenialainen filosofi ja kulttuurikriitikko Slavoj Žižek, muusikko Brian Eno, Barcelonan pormestari Ada Colau sekä WikiLeaks-sivuston perustaja Julian Assange, joka puhui videolähetyksen kautta Ecuadorin Lontoon suurlähetystöstä.


title: Dina Rubina

text:
Dina Iljinitšna Rubina (s. 19. syyskuuta 1953 Taškent) on Israelissa asuva venäjänkielinen kirjailija. Hänen teoksiaan on käännetty yli 30 kielelle ja filmatisoitu kahdeksan kertaa. Rubinan romaani Russkaja kanareika (”Venäläinen kanarialintu”) oli vuoden 2014 myydyin kirja Venäjällä.
Dina Rubina syntyi ja kasvoi Uzbekistanin Taškentissa, jonne hänen ukrainanjuutalaiset vanhempansa oli siirretty toisen maailmansodan aikana.


title: Dina Rubina

text: Rubina sai ensimmäisen novellinsa julki Junost-lehdessä vain 16-vuotiaana. Vuonna 1977 Rubina valmistui Taškentin konservatoriosta instrumenttinaan piano. Samana vuonna julkaistu pienoisromaani Kogda že poidjot sneg? (”Koskahan tulee lunta?”) oli ensimmäinen Rubinan teksti, joka filmatisoitiin.


title: Dina Rubina

text: Vuonna 1984 Rubina muutti Moskovaan, josta emigroitui vuonna 1990 Israeliin.


title: HMS Newark (1695)

text: HMS Newark oli Britannian Kuninkaallisen laivaston vuonna 1695 vesillelaskettu 80-tykkinen kolmannen luokan linjalaiva.


title: HMS Newark (1695)

text: Alus tilattiin 17. toukokuuta 1693 John Framelta Hesslestä läheltä Hullia ja sopimus allekirjoitettiin 4. toukokuuta 1694. Se laskettiin vesille 3. kesäkuuta 1695.


title: HMS Newark (1695)

text: Alus otettiin palvelukseen vuonna 1695 päällikkönään Robert Fairfax. Seuraavana vuonna päällikkönä oli Josias Crow. Vuonna 1701 aluksen päällikkönä oli Richard Clarke. Vuonna 1704 alus kuului Rooken laivasto-osastoon, ja se osallistui 13. elokuuta Vélez-Malagan taistelussa, jossa sen miehistöstä sai surmansa 15 ja haavoittui 32. Alus oli hetken Leaken lippulaivana. Aluksen päälliköksi tuli sen ollessa Välimerellä vuonna 1706 Samuel Vincent. Alus siirrettiin telakalle Chathamissa 12. toukokuuta 1713 purettavaksi uudelleen rakentamista varten.


title: HMS Newark (1695)

text: Alus rakennettiin uudelleen Chathamin telakalla, missä rakennustöistä vastasi Benjamin Rosewell. Sen köli laskettiin 12. toukokuuta 1713, ja se laskettiin vesille 29. heinäkuuta 1717. Muutostyöt, joiden aikana alukselle lisättiin kolmas tykkikansi, maksoivat 21 917 puntaa 2 shillinkiä ja 9 pennyä. Aluksen luokitusta ei muutettu.


title: HMS Newark (1695)

text: Alus oli reservissä aina vuoteen 1735, jona aikana sille tehtiin huolto Chathamissa. Alus varustettiin lippulaivaksi Chathamissa keväällä 1735, ja se otettiin palvelukseen maaliskuussa amiraali Sir George Waltonin lippulaivaksi päällikkönään Robert Trevor. Alus poistettiin palveluksesta helmikuussa 1736. Alus tarkastettiin huhtikuussa 1741, ja se romutettiin Amiraliteetin 22. huhtikuuta antaman määräyksen mukaisesti Chathamissa 1 121 punnalla ja 3 shillingillä toukokuussa uudelleen rakentamista varten.


title: HMS Newark (1695)

text: Alus määrättiin 22. huhtikuuta 1741 toisen kerran uudelleen rakennettavaksi Chathamiin, missä rakennustöistä vastasi John Ward. Sen köli laskettiin 23. toukokuuta 1753, ja se laskettiin vesille 27. elokuuta 1747. Alus varustettiin toukokuusta marraskuuhun 1755 palvelukseen Kanaalin alueella. Rakennustyöt maksoivat 33 881 puntaa ja 15 shillinkiä, minkä lisäksi varustamiskustannukset vuonna 1755 olivat 10 142 puntaa 6 shillinkiä ja 3 pennyä.


title: HMS Newark (1695)

text: Alus otettiin palvelukseen vuonna 1747 päällikkönään George Elliott, mutta sitä ei miehitetty. Se otettiin heinäkuussa 1755 palvelukseen päällikkönään John Barker. Se oli toukokuusta 1756 alkaen vara-amiraali Thomas Smithin lippulaivana Downsissa, ja se liitettiin läntiseen laivueeseen heinäkuussa. Aluksen päälliköksi tuli vuonna 1757 William Holburne, ja alus oli vara-amiraali Francis Holburnen lippulaivana. Alus lähti Amerikkaan 16. huhtikuuta. Keväällä 1758 alus kuului Hawken laivasto-osastoon ja kesällä Ansonin laivasto-osastoon.


title: HMS Newark (1695)

text: Alus lähti 30. maaliskuuta 1759 Välimerelle, ja se osallistui 18. elokuuta Lagosin taisteluun, jossa sen miehistöstä haavoittui viisi. Vuonna 1760 aluksen päällikkyyden vastaanotti John Montagu ja alus liittyi Hawken laivastoon. Seuraavana vuonna päällikkönä oli John Bray sen ollessa Downsin laivueessa. Vuonna 1762 alus oli kommodori Sir Piercy Brettin lippulaivana päällikkönään Charles Inglis. Alus lähti Välimerelle 22. tammikuuta, missä se osallistui Minorcan takaisinvaltaukseen. Alus poistettiin palveluksesta elokuussa 1763.


title: HMS Newark (1695)

text: Alus tarkastettiin 7. toukokuuta 1764, ja se muutettiin joulukuusta 1769 tammikuuhun 1770 tilapäiseksi karanteenisairaalaksi. Sen jälkeen alus siirrettiin Stangate Creekiin. Alus poistettiin alusluettelosta 30. huhtikuuta 1770, ja se luovutettiin tullilaitokselle. Alus romutettiin Amiraliteetin 15. toukokuuta 1787 antaman määräyksen mukaisesti Chathamissa kesäkuussa 1787.


Alppihiihto nuorten talviolympialaisissa 2016 sisältää yhteensä yhdeksän kilpailutapahtumaa: neljä pojille, neljä tytöille sekä yhden sekakilpailun. Alppihiihtoon osallistuu 120 urheilijaa 64:stä maasta.


title: Alppihiihto nuorten talviolympialaisissa 2016

text: Jokainen maa sai lähettää maksimissaan neljä urheilijaa (kaksi poikaa, kaksi tyttö). Yhteensä 115 urheilijaa voi osallistua tapahtumaan (60 poikaa ja 55 tyttöä sekä FIS:in myöntämät lisäpaikat). Vuoden 2015 nuorten alppihiihdon maailmanmestaruuskilpailuiden seitsemän parasta maata sekä isäntämaa Norja saivat lähettää maksimimäärän urheilijoita.


title: HMS Royal George (1756)

text: HMS Royal George oli Britannian Kuninkaallisen laivaston vuonna 1756 vesillelaskettu 100-tykkinen ensimmäisen luokan linjalaiva.


title: HMS Royal George (1756)

text: Periaatteessa "HMS Royal Annen" uudelleen rakentaminen tilattiin vuonna 1727. Vanha alus purettiin vielä samana vuonna, mutta töitä ei aloitettu ennen vuotta 1746.


title: HMS Royal George (1756)

text: Alus tilattiin 29. elokuuta 1746 nimellä "HMS Royal Anne" Woolwichin telakalta, jossa rakennustöistä vastasi toukokuuhun 1752 Thomas Fellowes ja sen jälkeen kolme viikkoa Thomas Slade, maaliskuuhun 1753 Adam Hayes, joulukuuhun 1755 Edward Allin ja loppuajan Israel Pownoll. Sen köli laskettiin 8. tammikuuta 1747 ja alus laskettiin vesille 18. helmikuuta 1756. Alus valmistui 1. toukokuuta, jolloin sen valmistuskustannukset olivat 54 661 puntaa kaksi shillinkiä ja kymmenen pennyä. Varusteltuna alus maksoi 65 274 puntaa kahdeksan shillinkiä ja kaksi pennyä.


title: HMS Royal George (1756)

text: Alus otettiin palvelukseen lokakuussa 1755 päällikkönään Richard Dorrill ja se kuului toukokuussa 1756 läntiseen laivueeseen. Heinäkuussa 1756 aluksen päälliköksi tuli John Campbell ja tammikuussa 1757 Matthew Buckle, jolloin siitä tehtiin vara-amiraali Edward Boscawenin lippulaiva. Alus osallistui syyskuussa Rochefortiin tehtyyn hyökkäykseen. Päälliköksi tuli 1758 Piercy Brett, jolloin alus oli amiraali lordi George Ansonin lippulaivana. Marraskuussa aluksen päälliköksi tuli Alexander Hood ja vuonna 1759 aluksen päälliköksi tuli jälleen Dorrill, joka sairastui kesäkuussa luovuttaen päällikkyyden Campbellille. Marraskuusta alkaen alus oli amiraali Sir Edward Hawken lippulaivana aina maaliskuuhun 1761 saakka.


title: HMS Royal George (1756)

text: Alus osallistui 20. marraskuuta 1759 Quiberoninlahden taisteluun. Aluksen päälliköksi tuli maaliskuussa 1760 William Bennett. Se osallistui heinäkuussa Spitheadissa pidettyyn laivastokatselmukseen. Campbell palasi elokuussa aluksen päälliköksi ja joulukuussa Bennett vastaanotti aluksen päällikkyyden. Syksyllä 1762 alus kuului Hardyn laivasto-osastoon ja se poistettiin palveluksesta 18. joulukuuta.


title: HMS Royal George (1756)

text: Alus oli modernisoitavana Plymouthissa toukokuusta 1765 huhtikuuhun 1768, minkä jälkeen se oli varustettavan Kanaalipalvelukseen Portsmouthissa toukokuusta 1778 huhtikuuhun 1779. Alus palautettiin palvelukseen läntisen laivueen komentajan vara-amiraali Sir Robert Harlandin lippulaivaksi heinäkuussa 1778 päällikkönään Thomas Hallum, joka luovutti päällikkyyden marraskuussa John Colpoys'lle. Alus siirrettiin kesäkuussa 1779 vara-amiraali George Darbyn lippulaivaksi ja edelleen elokuussa kontra-amiraali Sir John L. Rossin lippulaivaksi, missä tehtävässä alus oli joulukuuhun 1781 saakka. Aluksen päällikkyyden vastaanotti joulukuussa 1779 John Bourmaster. Alus osallistui 8. tammikuuta 1780 hyökkäykseen Caracas saattuetta vastaan, Langaran kahakkaan 16.-17.tammikuuta sekä Gibraltarin vapauttamiseen 19. tammikuuta.


title: HMS Royal George (1756)

text: Alus oli kuparoitavana huhtikuussa 1780, minkä jälkeen se kuului kesän Gearyn laivastoon ja syksystä alkaen Darbyn laivastoon. Marraskuusta 1781 alkaen aluksen päällikkönä oli Henry Cromwell ja se oli kontra-amiraali Richard Kempenfeltin lippulaivana. Huhtikuussa 1782 alus liitettiin Barringtonin laivueeseen ja toukokuussa aluksen päällikkyyden vastaanotti Martin Waghorn ja se liitettiin Howen laivastoon.


title: HMS Royal George (1756)

text: Alus haaksirikkoutui 29. elokuuta 1782 Spitheadissä, jolloin pääosa aluksella olleista muun muassa Kempenfelt hukkuivat.


title: Sunrise (Florida)

text: Sunrise on kaupunki Browardin piirikunnassa Floridassa Yhdysvalloissa ja osa Miamin – Fort Lauderdalen – West Palm Beachin metropolialuetta. Vuoden 2010 väestönlaskennassa kaupungissa oli 84 439 asukasta.


title: Sunrise (Florida)

text: Kaupungin perustaja oli iowalaislähtöinen rakentaja Norman W. Johnson, joka osti maata Browardin piirikunnan syrjäseudulta Plantationin kaupungin pohjoispuolelta vuonna 1960. Nähtävyydeksi hän pystytti sinne Upside-Down Housen, ylösalaisin olevan version myymästään talomallista, minkä oli tarkoitus houkutella talonostajia. Virallisesti kaupunki perustettiin 22. kesäkuuta 1961 nimellä Sunrise Golf Village. Nimensä se sai läheisestä golfkentästä ja Sunrise Boulevard -kadusta.


title: Sunrise (Florida)

text: Vuonna 1967 kaupungissa oli noin 4 300 asukasta, ja sen pinta-ala oli vajaat viisi neliökilometriä. Väkiluku lähti vahvaan nousuun 1970-luvulla, kun Browardin piirikunnan asutus alkoi levitä länteen. Kaupungin pinta-ala kasvoi vajaaseen 50 neliökilometriin alueliitosten myötä. Kaupungin nimeksi muutettiin Sunrise 2. maaliskuuta 1971. 50 000 asukkaan raja ylitettiin arvioiden mukaan lokakuussa 1984.


title: Sunrise (Florida)

text: Sunrisessa sijaitsevat muun muassa Etelä-Floridan suurin yrityspuisto Sawgrass International Corporate Park, yli 350 liikkeen ostoskeskus Sawgrass Mills ja NHL-jääkiekkoseura Florida Panthersin kotiareena BB&T Center. Kaupungin luoteisrajalta alkaa Evergladesin suoalue.


title: When We Are Death

text: When We Are Dead on psykedeelisen folkin yhtyeen Hexvesselin kolmas studioalbumi. Se julkaistiin 29. tammikuuta 2016 levymerkillä Svart Records. Albumi nousi Suomen virallisen listan sijalle 34.


title: Salibandyliigan kausi 2015–2016

text: Salibandyliigan kausi 2015–2016 oli järjestyksessään 30. Salibandyliigan kausi. Hallitsevana mestarina kauteen lähti SPV, joka oli voittanut neljästä edellisestä mestaruudesta kolme. Mestaruuden voitti tamperelainen Classic, joka voitti Superfinaalissa espoolaisen Oilersin. Pronssia voitti jyväskyläläinen Happee.


title: Salibandyliigan kausi 2015–2016

text:
Lähde:
Puolivälierät ja välierät pelattiin paras seitsemästä järjestelmällä. Loppuottelu ratkesi niin kutsutussa Superfinaalissa, joka pelattiin 16. huhtikuuta Hartwall Arenassa.


title: Salibandyliigan kausi 2015–2016

text: Parissa ensin mainitun maalit aina ensin.


title: Jeongseon Downhill

text: Jeongseon Downhill (myös Blue Dragon Course) on laskettelurinne Jeongseon Alpine Centressä Bukpyeong-myeonissa Jeongseonin piirikunnassa Gangwonin maakunnassa Etelä-Koreassa.


title: Jeongseon Downhill

text: Jeongseon Downhillillä järjestettiin Pyeongchangin 2018 talviolympialaisten alppihiihdon vauhtilajikilpailut. Helmikuussa 2016 siinä järjestettiin miesten maailmancupin vauhtilajikilpailut, jotka olivat talviolympialaisten esikisat. Naisten vauhtilajien esikisat järjestettiin maaliskuussa 2017.


title: Jeongseon Downhill

text: Jeongseon Downhillin ja samalla miesten syöksylaskun lähtöpaikka sijaitsee 1 370 metriä merenpinnan yläpuolella, naisten syöksylaskun lähtöpaikka sijaitsee 1 275 metriä merenpinnan yläpuolella. Syöksylaskuradat muodostuvat pitkistä S-mutkista kumpuilevassa maastossa. Radalla on neljä hyppyriä, joista lennetään suhteellisen korkealle ja pitkälle. Radalla ei ole pitkiä liukuosuuksia.


title: Jeongseon Downhill

text: Radan ainoa varsinainen lyhyt liukuosuus on heti lähdön jälkeen, jonka jälkeen tulee "Dragon Ridge" (Lohikäärmeen harjanne), se on ulospäinkalteva rinteen kohta ja siinä on teräviä kumpuja, joista laskija lähtee ilmaan. Ennen Dragon Ridgeä on naisten syöksylaskun lähtöpaikka. Dragon Ridgen jälkeen tulee radan ensimmäinen varsinainen hyppyri "Gariwang Jump". Miesten super-G:n lähtö on hyppyrin kohdalla ja naisten super-G:n lähtö hyppyrin jälkeen. Gariwang Jumpia seuraavien S-mutkien jälkeen tulee "Dragon Claw Jump" (Lohikäärmeen kynsi hyppyri).


title: Jeongseon Downhill

text: Dragon Claw Jumpin jälkeen rinne menee "Blue Dragon Valley"’hyn (Sinisen lohikäärmeen laakso), se on suhteellisen tasainen osuus. Miesten rinne menee Blue Dragon Valleyssä kapean kurumaisen kohdan lävitse, kun naisten rinne kulkee avarammasta kurusta pienen metsäsaarekkeen oikealta puolen. Radat yhtyvät "Magic Tree" -kohdassa, jossa miehillä on laskusuunnan takia haastava hyppyri. Magic Treen jälkeen alkaa radan tiukin oikea-vasen S-mutka, joka hidastaa vauhtia ennen viimeistä "Arirang Jump" -hyppyriä.


title: Jeongseon Downhill

text: Arirang Jumpin jälkeen on lyhyt loppuliuku ennen maalia, joka sijaitsee 545 metriä merenpinnan yläpuolella. Miesten syöksylaskurinne on 2 965 metriä pitkä ja naisten 2 775 metriä pitkä.


Pohjoismaiset hiihtolajit nuorten talviolympialaisissa 2016 sisältää yhteensä 11 kilpailutapahtumaa: maastohiihdossa kolme pojille, kolme tytöille ja sekakilpailu, mäkihypyssä poikien, tyttöjen ja sekakilpailu sekä yhdistetyssä poikien kilpailu. Näihin kolmeen lajiin osallistuu yhteensä 138 urheilijaa.


title: Pohjoismaiset hiihtolajit nuorten talviolympialaisissa 2016

text: Jokainen maa sai lähettää maksimissaan neljä kilpailijaa (kaksi poikaa, kaksi tyttöä). Vuoden 2015 hiihdon nuorten maailmanmestaruuskilpailujen Marc Hodler Trophy Cross-Country Skiing -kilpailun seitsemäs parasta joukkuetta saivat lähettää maksimäärän urheilijoita, kuten myös isäntämaa Norja. Muut paikat jaettiin. Kiintiömäärä oli 90 osallistujaa.


text: Jokainen maa sai lähettää maksimissaan kaksi kilpailijaa (yksi poika, yksi tyttöä). Vuoden 2015 hiihdon nuorten maailmanmestaruuskilpailujen Marc Hodler Trophy Ski Jumping -kilpailun parhaat joukkueet saivat lähettää maksimäärän urheilijoita, kuten myös isäntämaa Norja. Muut paikat jaettiin. Kiintiömäärä oli 45 osallistujaa.


text: Jokainen maa sai lähettää maksimissaan yhden kilpailijan. Kiintiömäärä oli 20 osallistujaa.


title: Nirei Fukuzumi

text: Nirei Fukuzumi (, 24. tammikuuta 1997 Tokushima) on japanilainen moottoriurheilija.


title: Nirei Fukuzumi

text: Fukuzumi kilpaili eri Karting-luokissa vuosina 2010-2014 ollen vuonna 2012 ROK Cup International Final Super ROK -luokassa toisena. Vuonna 2015 Fukuzumi siirtyi Japanin Formula 3 -sarjaan saavuttaen kauden aikana kaksi voittoa, kolme paalupaikkaa ja kuusi palkintosijaa sijoittuen sarjan neljänneksi. Hän ajoi myös yhden kilpailun Japanin Super GT -sarjaa. Vuonna 2016 Fukuzumi kilpaili GP3-sarjassa ART Grand Prix -tallissa. Hän jatkaa myös kaudella 2017 ART:lla. Fukuzumi voitti kauden ensimmäisen kilpailun Espanjassa. Hän voitti myös Jerezin pitkän kilpailun ja sijoittui MM-pisteissä kolmanneksi.


title: Nirei Fukuzumi

text: Fukuzumi ajaa Formula 2 -sarjassa kaudella 2018 Arden International-tallissa.


Police Quest: In Pursuit of the Death Angel on Jim Wallsin tuottama Sierra On-Linen vuonna 1987 julkaisema seikkailupeli. Peli käyttää AGI-pelimoottoria. Pelin uusintajulkaisu vuodelta 1992 tehtiin 256-värisenä ja SCI-pelimoottorilla, mikä muutti huomattavasti pelin ulkoasua ja ääntä. Alkuperäinen tekstipohjainen käyttöliittymä korvattiin hiiriohjatulla käyttöliittymällä.


title: Police Quest: In Pursuit of the Death Angel

text: Peli on sarjassaan ensimmäinen ja sillä on kaksi jatko-osaa, "" ja "".


text: "Police Quest: In Pursuit of The Death Angel", on seikkailupeli, missä ollaan vuorovaikutuksessa eri ympäristöissä ja ratkaistaan erilaisia tilanteita. Tilanteet pyörivät tyypillisesti poliisityön ympärillä, kuten rikospaikkojen tutkinnalla, varastettujen ajoneuvojen haltuunotoilla sekä muita tärkeitä toimenpiteitä. Alkuperäisessä pelissä pelaajan täytyi kirjoittaa halutut toiminnot käyttöliittymässä itse, kuten oven avaukset, nappien painallukset tai aseen laukaisut. Uudelleenjulkaisussa pelaaja valitsee hiirellä toiminnot ja esineet valikosta.


text: "Perinteisten" arvoitusten puuttuminen pelistä teki muista peleistä poikkeavan, mutta sitä myös kritisoitiin liian "kuivasta" poliisityöstä. Toisin kuin monet muut lajityypin pelit, tässä pelissä eteneminen perustuu vahvasti poliisin toimintatapoihin. Toimintatavoista poikkeaminen johtaa pelissä tyypillisesti rangaistuksiin ja jopa pelihahmon kuolemaan. Jos Sonny esimerkiksi ottaa käsiaseensa mukaan astuessaan sisään vankilaan, ottaa vanki aseen häneltä ja ampuu hänet, johtaen pelin loppumiseen.


text: "Police Quest: In Pursuit of the Death Angel" sijoittuu kuvitteelliseen Lytton-nimiseen kaupunkiin Kaliforniassa. Pelihahmo on poliisi nimeltään Sonny Bonds, paikalliselta Lytton Police Department -poliisilaitokselta. Tarkka pelin ajankohta on epäselvä, mutta pelissä on viittauksia vuodesta 1983 vuoteen 1986. Pelissä on viittauksia vuoteen 1983 (Sonny pidättää Jason Tasellin  7.9.1983), 1985 (mainittu FBI:n etsintäkuulutuksessa), ja 1986 (Jason Tasellin varastama ase 4.12.1986 Chicagossa).


text: Pelaaja on Sonny Bonds, liikennevalvontaa suorittava poliisi kuvitteellisessa kaupunki Lyttonissa Kalifornian osavaltiossa. Hänen esimiehensä, Sergeant Dooley, kertoo aamupalaverissa paikallisten nuorten sekaantuneen kokaiinin käyttöön ja varastetusta mustasta vuosimallin 1983 Cadillacista, jota Bondsin ja muiden poliisien on pidettävä silmällä löytymisen varalta.


text: Kesken normaalin partiointinsa, Bonds lähetetään tutkimaan autokolaria. Onnettomuutta tutkiessaan, Bonds huomaa kuolleen kuljettajan (huumediileri nimeltä Lonny West) ammutun päähän.   Kun Sergeant Dooley saapuu rikospaikalle ja ottaa johdon tutkinnasta, Bonds jatkaa partiointiaan. Kahvitauon jälkeen työkaverinsa Steven kanssa, Bonds jatkaa velvollisuuksiaan ja antaa ylinopeussakon kauniille naiselle nimeltä Helen Hots (uudelleenjulkaisussa naisen nimeksi on vaihdettu Tawnee), antaa pamppua paikallisessa ruokapaikassa häiriöitä aiheuttaville motoristeille ja pidättää rattijuopon. Vuoron lopputtua, Bonds käy paikallisessa baarissa "The Blue Room", missä hän keskustelee ystävänsä Jack Cobbin kanssa tämän tyttären huumeongelmasta.


text: Palattuaan jälleen velvollisuuksiensa pariin, Bonds havaitsee anastetun Cadillacin ja pysäyttää sen. Apunaan konstaapeli Jack, Bonds pidättää kuskin Jason Tasellin ja huomaa auton olevan varastettu uudella vaaleansinisellä maalipinnalla. Lisätutkimukset paljastavat autosta huumeita, jotka yhdistävät Tasellin Lonny Westin murhaan. Bonds siirtyy tämän jälkeen peitetehtäviin huumeryhmään. Jatkotutkimukset paljastavat huumekuninkaaksi miehen nimeltä Jessie Bains, kuolemanenkelin ("The Death Angel"), joka on myös sekaantunut laittomaan uhkapelitoimintaan hotelli Delphoriassa.


text: Bonds soluttautuu uhkapelirinkiin hotelli Delphoriassa apunaan prostituoitu Marie Wilkins, jossa hän pelaa Jessie Bainsia vastaan. Saatuaan Bainsin luottamuksen, kutsuu Bains soluttautuneen Bondsin hotellihuoneeseensa, missä Bonds kutsuu paikalle lisäjoukkoja joka haavoittaa Bainsia ampumalla.


text: Peli on yksi realistisimmista joita Sierra kehitti myöhäisellä 1980-luvulla (verrattuna muihin peleihin kuten "Leisure Suit Larry", "King's Quest" tai "Space Quest") ja sisälsi monia haasteita, joissa tarvittiin monia oikeita poliisin toimia onnistuakseen. Peli julkaistiin MS-DOS, Apple II, Amiga, Atari ST ja Apple IIGS -järjestelmille. Modernisoitu 256-värinen SCI 1.1 versio julkaistiin vuonna 1992.


title: K-tyypin pääsarjan tähtijärjestelmien elinkelpoisuus

text: K-tyypin pääsarjan tähden elinkelpoisuudella tarkoitetaan tähtityypin elämälle soveltuvuutta. Ne pysyvät vakaampina pidemmän aikaa kuin Aurinko. Ne sallivat elämän kehitykselle pidemmän aikaa planeetalla, joka kiertää tähteä. Näitä tähtiä pidetään "kultakutritähtinä" ja lähettävät riittävästi säteilyä muissa kuin UV-spektrillä , mikä sallii nestemäisen veden olemassa olon planeetan pinnalla, joka on K-tyypin kiertolaisena elinkelpoisella vyöhykkeellä. Planeetan elinkelpoinen vyöhyke on  0,1–0,4 ja 0,3–1,3 (AU) välillä, riippuen tähdestä. Tämä on usein riittävän kaukana, että planeetta ei ole vuorovesilukkiutunut tähteensä. Ne pysyvät suhteellisen vakaina 10 - 30 miljardia vuotta, mikä on auringon 10 miljardin vuoteen paljon. Niillä on vähän roihuja, mikä parantaa niiden elinkelpoisuutta verrattuna esimerkiksi punaisiin kääpiöihin, joilla niitä on paljon. Muutamia planeettoja on tähän mennessä löydetty, mutta ne jotka on ovat mahdollisia ehdokkaita maapallon ulkopuolisen elämän löytämiselle.


text: K-tyypin tähden elinkelpoinen vyöhyke on likimääräisesti 0,1–0,4 ja  0,3–1. AU:n etäisyydellä tähdestä. Siinä eksoplaneetat altistuvat suhteellisen pienelle määrällä ultraviolettisäteilyä, etenkin vyöhykkeen ulkorajoille mentäessä. Tämä on elämän kannalta edullista, koska se tarkoittaa, että on tarpeeksi säteilyä tukemaan nestemäisen veden olemassa oloa planeetan pinnalla, mutta ei niin paljon säteilyä, että se tuhoaisi elämän.


text: Elinkelpoinen vyöhyke on myös erittäin vakaa kestäen valtaosan tähden pääsarjavaiheesta. K-tyypin elinkelpoiset vyöhykkeen koko merkitsee myös, että vaikka planeetta kiertäisi myöhäisessä vaiheessa olevaa K-tyypin pääsarjassa olevaa tähteä niin kauan kuin se on vyöhykkeen ulkorajan keskivaiheilla se ei joudu vuorovesilukkiutumaan emotähteänsä kohti. Tämä on edullista elämän synnylle, koska planeetta voi pyöriä vapaasti välttäen vuorovesilukkiutuneiden planeettojen pulmat ja myös vuodenaikojen vaihtelun.


text: Tiedetään supermaapallo nimeltään  HD 85512 b, joka kiertää K-tyypin pääsarjatähteä ja myös HR 7722 c niminen eksoplaneetta jonka massa on ainakin 24 ± 5 M⊕ (Maan massaa), ja jonka kiertorata (isoakselin puolikas 1,18 ± 0,025 AU, eksentrisyys 0,32 ± 0,11) ainakin osittain kulkee tähteä ympäröivällä elinkelpoisella alueella. Vastaavia kohteita voi olla myös monia muita ja Keplerin avaruusteleskooppi on parhaillaan etsimässä elämää K-tyypin tähdiltä. Kepler-62 on yksi esimerkki teleskoopin löytämistä elinkelpoisella vyöhykkeellä kiertävistä planeetoista.


Curling nuorten talviolympialaisissa 2016 sisältää yhteensä kaksi kilpailutapahtumaa: sekajoukkuekilpailun ja sekaparikilpailun. Sekajoukkuekilpailussa joukkue koostuu kahdesta pojasta ja kahdesta tytöstä, jotka edustavat samaa maata. Sekaparikilpailussa on yksi poika ja tyttö, jotka edustavat eri maita. Parit päättää kilpailutoimikunta, kun sekajoukkuekilpailu on saatu pelattua.


title: Amunet

text: Amunet tai Amaunet (muinaisegyptin ""Kätketty (nainen)"") oli muinaisessa Egyptissä palvottu jumalatar. Joidenkin egyptiläisten myyttien mukaan Amunet oli Horuksen ja Hathorin tytär. Amunet oli Amon-jumalan naispuolinen vastine ja kuului Hermopoliksen ogdoadiin, jumalkahdeksikkoon, jonka uskottiin hallineen maailmaa ennen luomista. 12. dynastian aikaan mennessä Mut oli syrjäyttänyt Amunetin Amon-jumalan puolisona.


title: Jeongseon Alpine Centre

text: Jeongseon Alpine Centre on laskettelukeskus Jeongseonin kuntaosassa Bukpyeongissa, Gangwonin maakunnassa Etelä-Koreassa.


title: Jeongseon Alpine Centre

text: Jeongseon Alpine Centre toimi vuoden 2018 Pyeongchangin talviolympialaisten alppihiihdon vauhtilajien ja alppiyhdistetyn kilpailupaikkana. Katsajakapasiteetti olympialaisissa oli 6 500, niistä istumapaikkoja oli 3 600 ja seisomapaikkoja 2 900.


title: Jeongseon Alpine Centre

text: Jeongseon Alpine Centreä aloitettiin rakentamaan maaliskuussa 2014 ja se valmistui lopullisesti joulukuussa 2017. Jeongseon Alpine Centren virallisia avajaisia vietetiin 22. tammikuuta 2016. Ensimmäiset maailmancupin kilpailut järjestettiin siellä 3.–7. helmikuuta 2016, lajeina miesten vauhtilajit. Naisten vauhtilajien esiolympialaiset järjestettiin maaliskuussa 2017.


title: Jeongseon Alpine Centre

text: Jeongseon Alpine Centressä on neljä laskettelurinnettä ja hiihtohisseinä toimivat yksi gondolihissi ja kolme tuolihissiä. Laskettelurinteistä FIS:n sertifioimia ovat miesten ja naisten vauhtilajirinne Jeongseon Downhill sekä alppiyhdistetyn pujottelurinne Jeongseon Slalom.


title: The Late Show with Stephen Colbert

text: The Late Show with Stephen Colbert on yhdysvaltalainen myöhäisillan keskusteluohjelma, jota isännöi Stephen Colbert. Ohjelmaa esitetään arki-iltaisin amerikkalaisella CBS-televisiokanavalla, ja sen ensimmäinen jakso esitettiin 8. syyskuuta 2015. Ohjelma on jatkoa samalla kanavalla esitetylle "Late Show with David Letterman" -ohjelmalle (1993–2015).


title: The Late Show with Stephen Colbert

text: Suomessa sarjan esitys aloitettiin MTV Maxilla 1. helmikuuta 2016. Sub esittää jaksot uusintana päivää myöhemmin. Jaksot esitetään Suomessa noin viikkoa myöhemmin niiden ensiesityksestä Yhdysvalloissa.


title: Comatose

text: Comatoes on kristillisen rockyhtye Skilletin kuudes studioalbumi, joka julkaistiin 3. lokakuuta 2006.


title: Nivusjärvi

text: Nivusjärvi on Pirkanmaalla Parkanossa Lamminkoskella sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Nivusjärvi on pienen Nivusjärven valuma-alueen keskusjärvi.


title: Nivusjärvi

text: Järven pituus on 1,6 kilometriä, leveys 750 metriä ja sen pinta-ala on 67 hehtaaria. Se sijaitsee Kuivasjärven lounaispuolella Nivuksenevan ja Isonevan välissä. Järven pohjoispuolella sijaitsee Nivuksenevan keidassuo, jonka kermit ovat järven rannan suuntaisia. Vain osa ympäristön soista on ojitteuna. Isonevalla on laaja turvetuotantoalue, joka ulottuu 200 metrin päähän järven etelärannasta. Järveen laskee kymmenisen ojaa ja yksi suo-ojista on samalla Hautalammen laskuoja. Hautalammen eteläpuolella sijaitsee toinen turvetuotantoalue. Järven oma laskuoja lähteen järven itärannalta ja kulkee pääosin kaivettuna 3,5 kilometriä pitkänä uomana, joka laskee Kuivasjärveen puoli kilometriä pohjoiseen Karilahdesta. Rantaviivan pituus on 4,1 kilometriä. Rannat ovat suomaata lukuun ottamatta neljää pientä metsäistä kohtaa. Näinin kohtiin on rakennettu kolme vapaa-ajan asuntoa, joille johtaa tiet pohjoisesta Pihlajankylältä.


title: Nivusjärvi

text: Vuoden 1959 painetussa peruskartassa Nivusjärven ympäröimät suot olivat täysin ojittamattomia. Järven lasku-uoma kulki luontaisena mutkaisena suo-ojana Kuivasjärveen. Lähellä sijaitsevat Hautalampi ja Lehtolampi olivat ojattomia pikkulampia suolla. Nivuksennevan itälaitaa tuli järven pohjoispäähän kävelypolku.


title: Hautalampi (Parkano)

text: Hautalampi on Pirkanmaalla Parkanossa Lamminkoskella sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Hautalampi on osa Nivusjärven valuma-aluetta.


title: Hautalampi (Parkano)

text: Lammen pituus on 200 metriä, leveys 150 metriä ja sen pinta-ala on 1,4 hehtaaria. Se sijaitsee Nivusjärven länsipuolella ojitetulla suoalueella. Suo kasvaa harvakseltaan puita, mutta itärannassa on avosuota. Lampeen laskee pari metsä- ja suo-ojaa, joista yksi tuo vettä eteläpuolella sijaitsevalta turvetuotantoalueelta. Lammen oma laskuoja muodostuu siihen kaivetuista suo-ojista, jotka laskevat Nivusjärveen. Nivusjärvi laskee edelleen Kuivasjärveen. Rantaviivan pituus on 550 metriä. Rannat ovat autiot eikä lammelle johda teitä. Lähin tie kulkee Nivuksenaholla ja seuraa Nivusjärveäkin varsin kaukana.


title: Hautalampi (Parkano)

text: Vuoden 1959 painetussa peruskartassa lampi sijaitsee Nivusjärven ja Lehtolammen kanssa ojittamattoman suon keskellä. Lammella ei tuoloin ollut laskuojaa edes luontaisesti.


title: Esko Vaartela

text: Esko Kalervo Vaartela (vuoteen 1935 "Vilkman"; 3. maaliskuuta 1927 Helsinki – 26. toukokuuta 1983 Sofia, Bulgaria) oli suomalainen diplomaatti, koulutukseltaan valtiotieteiden maisteri. Hän oli Itä-Berliinissä pääkonsuli ja kaupallisen edustuston päällikkö 1969–1973 ja suurlähettiläs 1973–1974, ulkoministeriön neuvotteleva virkamies 1974–1979 ja suurlähettiläs Sofiassa 1979–1983.


title: Esko Vaartela

text: Vaartela aloitti uransa tilastollisen päätoimiston toimistosihteerinä 1950–1951 ja oli sen jälkeen pääesikunnan ulkomaanosaston toimistosihteeri 1952–1954, ulkoasiainministeriön avustaja 1954–1956, lähetystöavustaja Pariisissa 1956–1958, 2. luokan lähetystösihteeri Bernissä 1958–1960, ulkoasiainministeriön jaostosihteeri 1960–1962, 1. luokan lähetystösihteeri Kööpenhaminassa 1962–1964 ja ulkoasiainministeriön jaostopäällikkö 1965–1969.


title: Murhatut veljet

text: Murhatut veljet – Walter, William ja Ivar Thomén elämä ja kuolema on historiantutkija Marko Paavilaisen kirjoittama kirja vuodelta 2016, jonka on kustantanut Siltala. Teos käsittelee sisällissodan aikaisia tapahtumia Vihdin Nummelassa. Aivan sodan ensi päivinä, 1. helmikuuta 1918, kahdessa eri tilanteessa surmattiin yhteensä 17 läpikulkumatkalla ollut valkoista. Heidän joukossaan oli kolme Thomén veljestä, arkkitehti Valter, Thomesto-yhtiön perustaja William ja arkkitehti Ivar Thomé.


title: Murhatut veljet

text: Paavilainen lähti tutkimustyöhön aluksi harrastuspohjalta. Mielenkiinto syttyi hänen lapsuutensa kesäpaikan Medvastön kautta. Hän teki elämäkertaa Mylle Jouhkista, ja siinä yhteydessä selvisi, että tämä oli omistanut William Thomén aikanaan rakennuttaman Medvastön kartanon. Kartano liittyy Thomén veljesten elämän viimeisiin vaiheisiin. Paavilaisen harrastuksesta lähtenyt kotiseutututkimus laajeni lopulta täysipäiväiseksi tutkimukseksi ja kirjaksi, joka kertoo "Thomén veljesten tapauksen valossa vallankumouksen nostattamasta punaisesta terrorista ja sitä seuranneesta valkoisesta kostosta Uudellamaalla", kuten Paavilainen saatesanoissa kirjoittaa.


title: Murhatut veljet

text: Murhat pani toimeen hyvinkääläisen Lauri Karan johtama punakaartilaisten lentävä osasto. Nummelan työväenyhdistys Elo oli jo edellisenä syksynä paheksunut lentävien toimintaa, ja kun sellainen ryhmä saapui Nummelaan, paikalliset eivät kyenneet estämään sen aikeita. Thomén veljesten kohtalo sai runsaasti huomiota aikalaislehdistössä, ja siihen reagoitiin Ruotsistakin ja suunniteltiin jopa apujoukkojen lähettämistä valkoisille, mikä kuitenkaan ei toteutunut.


title: Murhatut veljet

text: Etsiessään lähteitä Paavilainen sai huoamata, että veljesten henkilöhistorian tutkiminen oli poikkeuksellisen hankala, sillä heiltä ei jäänyt arkistoa. Hän kokosi kuvauksen heistä monista lähteistä, ystävien arkistoista, viranomaisarkistoista, lehtikirjoituksista, muistelmista, muistokirjoituksista ja niin edelleen. Veljesten suvun keskuudessa heidän muistoaan ei vaalittu, ja lesket avioituivat nopeasti uudelleen. Kaiken kaikkiaan heidän kohtalostaan ei juuri puhuttu myöhemmin, ja heidän muistonsa painui unohduksiin.


title: Murhatut veljet

text: Pohtiessaan tapahtumien syitä ja taustoja Paavilainen kirjoittaa: ”Tämä on myös varoittava esimerkki siitä, mitä voi tapahtua, kun nuoret miehet lähtevät tunnusten kanssa ylläpitämään yleistä järjestystä.”


title: Murhatut veljet

text: Tuomo Lappalaisen (Suomen Kuvalehti) mukaan Paavilainen on parhaimmillaan punaisten jännitteitä kuvatessaan: maltillinen Edvard Helle yritti turhaan estää pidätettyjä joutumasta Lauri Karan lentävän joukon käsiin. Hän toteaa myös, että vuoden 1918 on ollut kertomatta kiinnostavia yksityiskohtia, ja Paavilaisen kirja täydentää uudemman tutkimuksen vuoden 1918 tapahtumista antamaa kuvaa.


title: Wacklin

text: Wacklin on muun muassa seuraavien suomalaisten sukunimi:


Curling nuorten talviolympialaisissa 2016 − sekajoukkuekilpailu sisältää kaksi lohkoa ja yhteensä 16 joukkuetta.


title: Curling nuorten talviolympialaisissa 2016 − sekajoukkuekilpailu

text: Mikäli pudotuspelipaikasta taistelevat joukkueet ovat tasatilanteessa, pelataan uusintaottelu. Muut sijat ratkaistaan tasatilanteessa keskinäisen ottelun tuloksella ja sen jälkeen "Draw Shot Challengen" (DSC) mukaan.


text: 1. kierros


text: 2. kierros


text: 3. kierros


text: 4. kierros


text: 5. kierros


text: 6. kierros


text: 7. kierros


title: Waenerberg

text: Waenerberg on muun muassa seuraavien suomalaisten sukunimi:


title: Joachim Tielke

text: Joachim Tielke tai Tielcke (14. lokakuuta 1641 Königsberg – 19. syyskuuta 1719 Hampuri) oli saksalainen soitinrakentaja, jonka erityisalana olivat jousi- ja näppäilysoittimet. Tielken nimi liitetään erityisesti sisterin paikalliseen erityismuotoon, (hampurin)kellositraan, jota pidetään hänen viimeistään vuonna 1669 suunnittelemanaan. Niin kellositroille kuin muillekin Tielken soittimille on ominaista musiikillisesti korkean laadun lisäksi monessa tapauksessa poikkeuksellisen runsas, jopa loisteliaaksi luonnehdittava koristelu, jonka materiaaleina on käytetty eri puulajien lisäksi ainakin helmiäistä, kilpikonnankuorta, korukiviä ja norsunluuta.


title: Joachim Tielke

text: Tielken rakentamista soittimista on säilynyt yli sata, joista merkittävä osa on esillä eri maiden soitin- ja taidemuseoiden kokoelmissa; Friedemann Hellwigin ja Barbara Hellwigin laatima kattava, värikuvitettu luettelo soittimet yksilöivine TieWV-numeroineen on julkaistu vuonna 2011.


Jääkiekko nuorten talviolympialaisissa 2016 sisältää yhteensä neljä kilpailutapahtumaa: poikien ja tyttöjen turnauksen sekä taitokilpailun.


title: Jääkiekko nuorten talviolympialaisissa 2016

text: Turnaukseen osallistuu sekä viisi poikien että tyttöjen joukkuetta. Jokaisessa joukkueessa on 17 pelaajaa. Isäntämaa Norja sai joukkueen molempiin turnauksin. Loput kahdeksan joukkuetta valittiin alle 18-vuotiaiden maailmanrankingin perusteella vuoden 2015 alle 18-vuotiaiden maailmanmestaruuskilpailuiden jälkeen.


text: Norja sai lähettää yksilötaitokilpailuun kaksi edustajaa, yksi molempiin kilpailuihin. Loput osallistujat päätettiin vuoden 2015 jääkiekon kehitysleirin Global Skills Challenge -kisassa Vierumäellä.


text: Pojat:


text: Tytöt: (isäntämaa)


title: Kim (sukunimi)

text: Kim (, voidaan translitteroida latinalaisille aakkosille myös muodossa Gim) on korealainen sukunimi. Se tarkoittaa korean kielessä kultaa. Nimen alkuperäinen kirjoitusasu hanjamerkeillä on 金. Tällä tavoin kirjoitettu sukunimi on käytössä myös muualla Aasiassa, missä se luetaan mandariinikiinaksi Jin.


title: Kim (sukunimi)

text: Kim on korealaisista sukunimistä selvästi yleisin ja Etelä-Koreassa sukunimenä noin 20 prosentilla kansalaisista. Nimen yleisyys johtuu Korean historiasta. Kim oli Sillan kuningaskunnan (57 eaa. – 935 jaa.) hallitsijasuku 700 vuoden ajan. Kun tavalliset korealaiset alkoivat ottaa itselleen sukunimiä myöhäisen Joseon-dynastian aikana (1392–1910), ja etenkin luokkajärjestelmän lakkautuksen jälkeen vuodesta 1894 alkaen, moni korealainen valitsi sukunimekseen jonkin merkittävän klaanin kuten Kimin nimen. Kim-klaaneja on Koreassa nykyisin noin 300, mukaan lukien Gimhaesta, alkuperäisen Kimin klaanin perustajan Kim Su-Ron kotikaupungista kotoisin oleva klaani.


title: Max Slevogt

text: Max Slevogt (1868–1932) oli saksalainen baijerilaissyntyinen taidemaalari ja graafikko. Hän teki metsästyskuvia, historiallisia kohtauksia, asetelmia ja muotokuvia. Lisäksi hän oli maineikas kirjankuvittaja, kuvitti kirjallisuuden klassikkojen, mm. Goethen teoksia. Slevogtin varhaiset teokset edustavat yleensä dramatisoivaa realismia, naturalismia, mutta vuoden 1900 tienoilla hän alkoi tehdä värikkäitä, elastisia teoksia, joista ilmentyy paljon kertojaniloa, vapautuneisuutta ja etenkin loistava valonkuvaus, joka näkyy varsinkin hänen Egyptissä vuonna 1914 tekemissään töissä. Hän kuului maansa merkittävimpiin impressionisteihin, joskin hänen taiteessaan näkyy jo ekspressionismin vaikutusta.


title: Tuomas Muraja

text: Tuomas Muraja (ent. Kainulainen) on suomalainen toimittaja ja tietokirjailija.


title: Tuomas Muraja

text: Muraja valmistui ylioppilaaksi Helsingin ranskalais-suomalaisesta koulusta vuonna 1992 ja filosofian maisteriksi Turun yliopistosta vuonna 1999. Hän oli Länsi-Suomen toimittaja vuonna 1999, Ranskan Helsingin-suurlähetystön kääntäjä ja tiedottaja 1999–2000 ja Turun Sanomien ulkomaantoimittaja vuosina 2002–2006. Muraja oli Turun Sanomien, Kalevan ja Etelä-Suomen Sanomien EU-kirjeenvaihtajana Brysselissä vuosina 2007–2011. Hän oli Turun Sanomien ulkomaantoimituksen vastaava 2011–2013.


title: Tuomas Muraja

text: Muraja palveli tiedotusupseerina Suomen KFOR-pataljoonassa Kosovossa vuosina 2000–2001 ja ISAF-joukoissa Afganistanin Maimanassa 2006–2007. Muraja on kirjoittanut sotilaskokemuksistaan kirjan "Sotilaana Afganistanissa" (Tammi, 2014).


title: Tuomas Muraja

text: Muraja oli yksi viidestä työryhmän jäsenestä tietojentarkistuspalvelu Faktabaarissa, jolle myönnettiin Bonnierin journalistipalkinto Vuoden journalistisena tekona 2014.


title: Victory (1569)

text: Victory oli Englannin kuninkaallisen laivaston vuonna 1560 ostettu 57-tykkinen kaljuuna.


title: Victory (1569)

text: Laivasto lunasti 14. maaliskuuta 1560 Anthony Hickmanilta ja Edward Castlynilta kauppa-alus "Great Christopherin". Alus nimettiin marraskuussa "Victoryksi", ja se rakennettiin uudelleen vuonna 1586.


title: Victory (1569)

text: Alus otettiin palvelukseen vuonna 1588 kontra-amiraali Sir John Hawkinsin lippulaivana, jonka alaisuudessa se osallistui Espanjan voittamattoman armadan tuhoamiseen. Alus määrättiin huhtikuussa 1600 ankkuroitumaan Gravesendin ja Tilburyn linnoitusten väliin vartiolaivaksi. Alus siirrettiin Chathamista Woolwichiin vuonna 1606 uudelleen rakennettavaksi, mutta se purettiin vasta vuonna 1608.


title: Merhonour

text: Merhonour oli Englannin kuninkaallisen laivaston vuonna 1590 vesillelaskettu 39-tykkinen kaljuuna. Se oli ainoa näin nimetty alus.


title: Merhonour

text: Alus valmistettiin Woolwichin telakalla, jossa rakennustöistä vastasi Matthew Baker. Se laskettiin vesille 1590. Aluksen aseistuksena oli neljä puolikanuunaa, viisitoista kulveriinia, kuusitoista puolikulveriinia ja neljä putkea.


title: Merhonour

text: Alus otettiin palvelukseen 1596 päällikkönään lordi Thomas Howard, jonka alaisuudessa se osallistui Cadiziin tehtyyn hyökkäykseen. Vuonna 1597 päällikkönään Sir Robert Mansellin alus oli Essexin jaarlin amiraali Robert Devereux'n lippulaivana Azoreille tehdyssä hyökkäyksessä. Aluksen päällikkönä oli 1599 Sir Henry Palmer. Sir William Monson oli aluksen päällikkönä 1603 Kanaalissa. Alus siirrettiin 10. tammikuuta 1612 Woolwichin telakalle uudelleen rakennettavaksi.


title: Merhonour

text: Aluksen uudelleen rakentamisesta annettiin määräys joulukuussa 1611 ja alus telakoitiin 10. tammikuuta 1612 Woolwichissa, jossa rakennustöistä vastasi Phineas Pett. Alus laskettiin vesille 6. maaliskuuta 1615. Aluksen uppouma kasvoi 709-946 tonniin ja sen kölin pituus :n, leveys :n ja syväys :n. Miehistötarve pysyi samana, mutta aseistus vahveni 40 tykkiin. Alemmalla tykkikannella oli kaksi kanuunaa, kuusi puolikanuunaa ja kaksitoista kulveriinia. Keskikannella oli kaksitoista kulveriinia ja yläkannella kahdeksan putkea ja neljä pienempää ampuma-asetta.


title: Merhonour

text: Alus lähti huhtikuussa 1615 Chathamiin, missä se makasi ankkurissa vuoteen 1634. Se otettiin palvelukseen 1635 Lindseyn jaarlin Robert Bertien lippulaivana päällikkönään William Rainsborow. Myöhemmin aluksen päällikkönä oli Thomas Kettleby. Alus makasi ankkurissa vuodesta 1636. Alus kirjattiin vanhentuneeksi 9. marraskuuta 1637 ja sen seurauksena annettiin 30. tammikuuta 1638 määräys aluksen siirtämisestä Chathamin telakalle, jossa piti tarkemmin tutkia mahdollisuutta aluksen uudelleen rakentamista. Alus kuitenkin makasi ankkurissa Chathamissa, kunnes se myytiin 1. kesäkuuta 1649 annetun määräyksen mukaisesti vuonna 1650.


title: Edon Maxhuni

text: Edon Maxhuni (s. 21. maaliskuuta 1998) on suomalainen koripalloilija, joka on kaudesta 2017–2018 pelannut Yhdysvalloissa NCAA:ssa Long Beach State 49ersin joukkueessa. Suomessa hän pelasi I-divisioonassa pelaavassa Mäkelänrinteen lukion erikoisjoukkuessa HBA-Märskyssä. Pelipaikaltaan 186 senttimetriä pitkä ja 73 kilogrammaa painava Maxhuni on pelintekijä.


title: Edon Maxhuni

text: Maxhunin kasvattajaseura on Hyvinkään Ponteva. Hän debytoi HBA-Märskyn paidassa I-divisioonassa kaudella 2014–2015. Maxhuni on pelannut Suomen alle 18-vuotiaiden koripallomaajoukkueessa. Helmikuussa 2016 hänet kutsuttiin Yhdysvaltoihin 39 muun koripallolupauksen kanssa Basketball Without Borders -leirille.


title: Edon Maxhuni

text: Maxhunin Kosovosta Suomeen muuttanut Besim-isä toimii Hyvinkään Pontevan miesten joukkueen valmentajana.


title: Volkswagen Polo III

text: Volkswagen Polo III (Typ 6N) on Volkswagenin Polo-mallin kolmas sukupolvi, jota valmistettiin vuosina 1994–2001. Kolmas sukupolvi oli ensimmäinen Polo, jonka sai kolmiovisten ohella myös viisiovisena korimallina.


title: Volkswagen Polo III

text: Kolmannen sukupolven Volkswagen Polo tuli markkinoille vuonna 1994. Auto oli kokonaan uudistettu malli, mutta moottorit olivat peräisin edeltäneestä sukupolvesta. Polo perustui Golfin lyhennetylle alustalle, kuten myös sisarmallinsa SEAT Ibiza. Useat osat olivat vaihtokelpoisia näiden mallien kesken, mutta yksikään ulkopuolen koripaneeli ei ollut Polossa sama kuin Ibizassa. Mallit kuitenkin jakoivat keskenään kojelaudan.


title: Volkswagen Polo III

text:
Uudesta Polosta pyrittiin tekemään edeltäjäänsä mukavampi, käytännöllisempi ja turvallisempi auto. Se olikin aikansa suunnannäyttäjä ja toi pienten autojen luokkaan aiemmin vain suuremmissa malleissa nähtyjä varusteita ja teknisiä ratkaisuja. Uusia turvallisuusvarusteita olivat ovien sivutörmäyspalkit, turvavöiden esikiristimet sekä lisävarusteiset kuljettajan ja etumatkustajan turvatyynyt. Turvallisuudessa Polo olikin luokkansa kärkitasolla, mistä osoituksena oli kolmen tähden tulos vuoden 1997 Euro NCAP -kolaritestissä. Yhtä hyvään tulokseen samassa kokoluokassa ylsi ainoastaan Ford Fiesta.
Vuonna 1995 esiteltiin uusina korimalleina neliovinen sedan (Classic) ja viisiovinen farmari (Variant). Nämä olivat uudelleennimettyjä SEAT Córdobia eli Ibizan sedan- ja farmarimalleja, joten koripaneelitkin poikkesivat hatchback-Poloista. Ne myös valmistettiin SEATin tuotantolinjalla Espanjassa. Sedania myytiin Meksikossa nimellä Volkswagen Derby vuoteen 2008 saakka.


title: Volkswagen Polo III

text: Polo koki loppuvuonna 1999 kasvojenkohotuksen, jossa Volkswagenin mukaan uusittiin 70 prosenttia auton komponenteista. Ajovaloumpiot ja puskurit olivat uudenmalliset ja sisusta uudistettiin täydellisesti. Sedan ja farmari saivat hatchbackien tavoin uuden sisustan, mutta eivät täydellistä ulkopuolista uudistumista.


title: Volkswagen Polo III

text:
Uudistettu Polo ylsi neljään tähteen Euro NCAP -kolaritestissä vuonna 2000.
Vuonna 2000 markkinoille tuli urheilullinen Polo GTI, jossa oli 1,6 litran 16-venttiilinen (125 hv) bensiinimoottori muuttuvalla venttiilien ajoituksella. GTI erosi perusmalleista erilaisilla puskureillaan, hunajakennosäleiköllään, sivuhelmoillaan ja 15 tuuman BBS-kevytmetallivanteilla. Vakiovarusteina oli muun muassa automaatti-ilmastointi, xenon-ajovalot, kuuden levyn CD-vaihtaja sekä nahkaverhoiltu ohjauspyörä ja vaihteenvalitsimen nuppi. Esittelyajankohtanaan GTI oli tehokkain koskaan valmistettu Polo.


title: Volkswagen Polo IV

text: Volkswagen Polo IV (Typ 9N) on Volkswagenin Polo-mallin neljäs sukupolvi, jota valmistettiin vuosina 2001–2009.


title: Volkswagen Polo IV

text: Neljännen sukupolven Polo esiteltiin syksyllä 2001 ja se saatiin markkinoille seuraavan vuoden alussa. Sama pohjalevy oli käytössä Volkswagen-konsernin kahdessa muussa pikkuautossa, SEAT Ibizassa ja Škoda Fabiassa. Edeltäjäänsä verrattuna neljäs Polo oli huomattavasti pyöreämpi muodoiltaan, ja persoonallinen piirre oli pyöreät ajovaloumpiot. Samankaltaista muotoilukieltä oli käytetty muutamia vuosia aikaisemmin pienemmässä Volkswagen Lupo -mallissa. Kooltaan Polo oli jo kasvanut ensimmäistä Golfia suuremmaksi. Classiciksi kutsuttua sedan-korimallia ei enää tuotu lainkaan Euroopan markkinoille, eikä farmaria koskaan esitelty.


title: Volkswagen Polo IV

text: Neljännen sukupolven Polosta esiteltiin myös Polo Fun -niminen crossover-malli, joka oli ulkonäöltään hieman maasturimaisempi muovilistoillaan ja korotetulla maavarallaan. Se oli kuitenkin aina etuvetoinen.


title: Volkswagen Polo IV

text: Vuoden 2002 Euro NCAP -kolaritestistä Polo sai tulokseksi neljä tähteä viidestä.


title: Volkswagen Polo IV

text:
Bensiinimoottoreita oli alun perin tarjolla kolme, jotka olivat 1,2 6V (54 hv), 1,2 12V (63 hv) ja 1,4 16V (74 hv). Myös dieseleitä oli kolme kappaletta: 1,4 TDI (74 hv), 1,9 SDI (63 hv) ja 1,9 TDI (100 hv).
Heti vuonna 2002 tuli uusi bensiinimoottori 1,4 FSI (85 hv) sekä 1,4 16V:n 100-hevosvoimainen versio. Seuraavana vuonna oli vuorossa 130 hevosvoiman 1,9 TDI, joka tuli pienempitehoisen rinnalle.
Keväällä 2005 Poloa uudistettiin kasvojenkohotuksen myötä. Näkyvimmät muutokset olivat Passatin tyyliset etuvalot, uudelleenmuotoillut puskurit ja suurempi etusäleikkö. Takavalot saivat myös kevyttä päivitystä. 1,9 SDI poistui mallivalikoimasta ja 1,4-litraisen TDI:n uudet tehovaihtoehdot olivat 69 ja 79 hevosvoimaa. Polo Fun -mallin tilalle tuli CrossPolo.


title: Volkswagen Polo IV

text: Saman vuoden syksyllä esiteltiin urheilullinen Polo GTI, jossa oli 150 hevosvoimaa tehoa tuottava 1,8-litrainen turbomoottorit. Ulkonäköön on haettu Golf GTI:stä tuttuja piirteitä, kuten keskeltä musta etusäleikkö, punainen säleikön kehys ja tummennetut ajovalot. GTI-mallista esiteltiin myös tehokkaampi GTI Cup Edition, jossa moottorin teho oli nostettu 180 hevosvoimaan.


title: Volkswagen Polo IV

text: Samoihin aikoihin Polo GTI:n esittelyn yhteydessä 1,4 FSI ja 1,4 16V (100 hv) korvattiin uudella 1,6-litraisella (104 hv) moottorilla. Uuden moottorin yhteyteen tuli saatavaksi kuusiportainen DSG-kaksoiskytkinvaihteisto. Vuonna 2007 1,2-litraisten tehot nousivat 63 ja 69 hevosvoimaan ja 1,4 16V:n 74:stä 79 hevosvoimaan.


title: Eero Matero

text: Eero Heikki Olavi Matero (s. 14. tammikuuta 1946 Suomussalmi) on suomalainen eläkkeellä oleva päätoimittaja.


title: Eero Matero

text: Matero pääsi ylioppilaaksi Suomussalmen lukiosta ja opiskeli yhteiskuntatieteitä Tampereen yliopistossa. Hän työskenteli toimittajana vuodesta 1968 "Salon Seudun Sanomissa" ja vuodesta 1970 "Kalevassa". Matero oli vuosina 1975–2009 toimittajana, toimitussihteerinä, toimituspäällikkönä ja viimeksi vuosina 1988–2009 päätoimittajana Oulussa ilmestyvässä "Kansan Tahto" -lehdessä. Hän jäi eläkkeelle vuonna 2009.


title: Eero Matero

text: Matero kertoo kirjassaan "Brežnevin opissa" opiskelustaan vuosina 1978–1979 Moskovan puoluekoulussa. Tämä koulu oli ulkomaalaisille kommunisteille tarkoitettu NKP:n sisäoppilaitos jossa opiskeli vuosittain noin 600 stipendiaattia eri puolilta maailmaa. Oppilaista noin parikymmentä tuli aina Suomesta ja Matero oli koulussa SKP:n enemmistön kiintiöllä. Opinto-ohjelmaan kuuluivat poliittiset aineet ja venäjän kieli. Koulussa oli myös ns. "konspiratiivinen kurssi", joka oli Materon mukaan lähinnä ajastaan jälkeen jäänyt "tietosuojakurssi".


title: Sabahudin Kovačevič

text: Sabahudin Kovačevič (s. 26. helmikuuta 1986 Jesenice, Slovenian ST, Jugoslavia) on slovenialainen jääkiekkopuolustaja, joka pelaa Valko-Venäjän Ekstraligan Junost Minskissä. Hän laukoo oikealta. Kovačevič on pelannut aiemmin ulkomailla myös Italiassa, Tanskassa, Slovakiassa, Kazakstanissa, Venäjällä ja Itävallassa.


title: Sabahudin Kovačevič

text: Kovačevič vietti junioriuransa pääasiassa HD mladi Jesenicessä, mutta hän pelasi ensimmäiset miesten pelinsä kuitenkin HK Kranjska Gorassa 16-vuotiaana Slovenian pääsarjassa kaudella 2002–2003. Kaudella 2005–2006 Kovačevič oli joukkueen tehokkain puolustaja tehoilla 13+10=23, joilla hän jakoi sarjan puolustajien pistepörssin neljännen sijan Triglav Kranjia ja HK Slavija Ljubljanaa edustaneen Žiga Pavlinin sekä HK Jesenicen Miha Rebolj'n kanssa. Kovačevič voitti kauden päätteeksi Slovenian-mestaruuden. Hän pelasi kauden aikana myös viisi Interliga-ottelua HK Jesenicessä. Kauden 2006–2007 Kovačevič pelasi suurimmaksi osaksi Slovenian pääsarjaa HD mladi Jesenicessä, mutta myös neljä Itävallan Erste Bank Eishockey Ligan ottelua HK Jesenicessä.


title: Sabahudin Kovačevič

text: Kausi 2007–2008 oli Kovačevičille varsinainen tulokaskausi EBEL:ssä ja hän teki HK Jesenicen paidassa 45 runkosarjaottelussa tehot 2+3=5 sekä viidessä playoff-ottelussa yhden syöttöpisteen. Kovačevič pelasi joukkueessa kevätkaudella myös Slovenian pääsarjaa, jossa hän voitti kauden päätteeksi mestaruuden, kuten myös kahtena seuraavana keväänä. Kaudella 2008–2009 Kovačevič oli kymmenellä osumallaan Jesenicen eniten maaleja tehnyt puolustaja EBEL:ssä.


title: Sabahudin Kovačevič

text: Kaudeksi 2010–2011 Kovačevič siirtyi Italian Serie A:n A&O Asiagoon, joka lainasi hänet marraskuussa 2010 kuitenkin loppukaudeksi samassa liigassa pelaavaan HC Allegheen. Kauden 2011–2012 Kovačevič aloitti Tanskan AL-Bank Ligaenin Herning Blue Foxissa, josta hän siirtyi marraskuussa 2011 Slovakian Extraliga-joukkue HK Popradiin. Kaudella 2012–2013 Kovačevič nousi joukkueen varakapteeniksi ja oli Popradin eniten maaleja tehnyt puolustaja seitsemällä osumallaan.


title: Sabahudin Kovačevič

text: Kaudeksi 2013–2014 Kovačevič siirtyi VHL-liigan kazakstanilaisjoukkue Saryarka Karagandaan, jonka tehokkain puolustaja hän oli tehoilla 9+12=21. Kovačevič jakoi liigan puolustajien pistepörssin kuudennen sijan HK Lipetskiä ja Buran Voronežia edustaneen Jevgeni Štaigerin kanssa. Hän voitti kauden päätteeksi VHL:n mestaruuden, joka oli liigan historian ensimmäinen ja toistaiseksi ainoa ulkomaalaisseuran saavuttama, kuten koko Venäjän pääsarjatasolla tai toiseksi korkeimmalla sarjatasolla koskaan. Kaudella 2014–2015 Kovačevič jatkoi VHL-uraansa Kuban Krasnodarissa, josta hän palasi kuitenkin kesken kauden, joulukuussa 2014 takaisin Saryarkaan. Tammikuussa 2015 Kovačevič siirtyi sieltä loppukauden sopimuksella EBEL-joukkue Graz 99ersiin.


title: Sabahudin Kovačevič

text: Syyskuun 2015 lopulla Kovačevič teki jatkosopimuksen Grazin kanssa oltuaan ilman sopimusta alkukauden 2015–2016. Hän oli tehoilla 4+14=18 joukkueen tehokkain puolustaja Kevin Mitchellin kanssa. Syyskuussa 2016 Kovačevič siirtyi vuoden mittaisella sopimuksella Valko-Venäjän Ekstraligan Junost Minskiin oltuaan ilman sopimusta alkukauden 2016–2017.


title: Sabahudin Kovačevič

text: Kovačevič edusti Sloveniaa Sotšin olympiakisoissa 2014 sekä Vancouverin olympiakisojen 2010, Sotšin olympiakisojen ja Pyeonchangin olympiakisojen 2018 karsinnoissa. Hän pelasi myös MM-kilpailuissa vuosina 2011, 2013 ja 2015, joista kahdessa jälkimmäisessä turnauksessa hänet valittiin joukkueensa top-3-pelaajaksi. Vuoden 2015 Kovačevič voitti myös Slovenian sisäisen tehotilaston lukemalla +2. Hän pelasi I-divisioonan MM-kilpailuissa vuosina 2009 ja 2010, joista jälkimmäinen turnaus päättyi B-lohkon kultaan ja ensimmäinen A-lohkon hopeaan. Kovačevič pelasi myös IA-divisioonan MM-kilpailuissa vuosina 2012 ja 2016 voittaen molemmista turnauksista kultaa. Jälkimmäisessä turnauksessa hän toimi Slovenian varakapteenina. Kovačevič jakoi koko turnauksen puolustajien pistepörssin voiton Puolan Paweł Dronian kanssa ja hänet valittiin turnauksen tähdistökentälliseen.


title: Sabahudin Kovačevič

text: Kovačevič pelasi myös alle 20-vuotiaiden I-divisioonan MM-kilpailuissa vuosina 2005 ja 2006, joista ensimmäinen turnaus päättyi B-lohkon hopeaan ja jälkimmäinen A-lohkon pronssiin. Hän jakoi myös vuoden 2006 turnauksessa Slovenian sisäisen tehotilaston voiton kolmen muun pelaajan kanssa lukemalla +4. Kovačevič pelasi myös alle 18-vuotiaiden I-divisioonan MM-kilpailuissa vuonna 2004.


title: Sabahudin Kovačevič

text: Kovačevičin isoveli Senad on pelannut myös jääkiekkoa.


title: Viiala (täsmennyssivu)

text: Viiala tai Wiiala tarkoittaa muun muassa seuraavia asioita:


title: Ideologinen vedenjakaja

text: Ideologinen vedenjakaja on politologiassa käytetty termi, joka viittaa koalitioiden muodostumiseen enemmistöäänestysmenettelyin päätöksiä tekevissä päätöksentekoelimissä. Ideologiset vedenjakajat ovat poliittiseen elämään erottamattomana osana kuuluvia erimielisyyksiä ja aattellisia sekä muita ristiriitaulottuvuuksia. Tämän vuoksi koalitioiden muodostajat ovat halukkaampia toimimaan yhdessä joidenkin tiettyjen muiden koalitionmuodostajien kanssa . Ideologinen vedenjaka ei viittaa mihinkään konkreettiseen olioon, vaan se on yhteiskuntatieteellinen abstrakti entiteetti.


title: Tony Laine

text: Tony Laine (s. 1971) on kangasalalainen kirjailija ja runoilija. Häneltä on julkaistu novellikokoelma ja kolme runokokoelmaa.


title: Tony Laine

text: Laine voitti valtakunnallisen Runo-Kaarina –kilpailun vuonna 2009 flarf-henkisellä runokokoelmallaan. Voittajakokoelma "Mäyräkoirakulkuetta odotellessa" julkaistiin Kaarinan kaupungin kustantamana. "Vulgaari parveketervehdys", avantgardistinen toinen runokokoelma, ilmestyi ntamolta vuonna 2013. Laineen tähänastinen pääteos, novellikokoelma "Mustaa metallia ja muuta sirkutusta", ilmestyi Kirjokansi kustantamon kautta vuonna 2015. Hänen novelleissaan tunnusomaista on musta huumori, tragikomiikka ja absurdit kohtaamiset. Viimeisin teos, proosarunokokoelma "Samuuksiin samuuksiin", ilmestyi Kirjokansi kustantamon julkaisemana vuonna 2017.


title: Tony Laine

text: Laine hyväksyttiin Suomen Kirjailijaliiton jäseneksi vuoden 2016 alussa. Pirkkalaiskirjailijoiden jäsen hän on ollut vuodesta 2013 lähtien.


title: Robert Smirke

text: Sir Robert Smirke (1780–1867) oli brittiläinen uusklassinen arkkitehti. Hänen päätyönsä on hänen vuosina 1923–1845 rakentamansa Lontoon British Museum, jota hänen veljensä Sydney Smirke 1855 täydensi. Siinä ilmenee Robert Smirkelle tyypillinen monumentaalinen klassismi. Sen lisäksi Robert Smirken töihin kuuluu klubitaloja, kirkkoja ja julkisia rakennuksia, muiden muassa New Post Office Lontoossa (1824–1829).


title: Seppä (kauppakeskus)

text: Seppä on kauppakeskus Seppälän alueella Jyväskylässä. Kauppakeskus avattiin syksyllä 2017 ja sen kerrospinta-ala on noin 24 000 m².


title: Seppä (kauppakeskus)

text: Keskuksen ankkurivuokralainen oli urheiluvälineketju XXL, jonka pinta-ala on 3 700 neliömetriä.


title: Kojetaulu

text: Kojetaulu eli kojelauta on moottoriajoneuvon ohjaamon osa, johon on sijoitettu mittareita ja hallintalaitteita.


title: Didrik Arup Seip

text: Didrik Arup Seip (31. elokuuta 1884 Hobøl – 3. toukokuuta 1963) oli norjalainen kielitieteilijä. Hän oli Oslon yliopiston pohjoismaisten kielten professori vuosina 1916–1954 ja yliopiston rehtori vuosina 1937–1945.


title: Didrik Arup Seip

text: Seip väitteli filosofian tohtoriksi vuonna 1916. Hän julkaisi merkittäviä norjan kielen historiaa koskevia tutkimuksia. Seipin kielitieteellisiä teoksia ovat muiden muassa "Norsk språkhistorie til omkring 1370" (1931, uusi painos 1955) ja "Omstridde spørsmål i norsk språkutvikling" (1952). Seip kannatti norjan kielimuotojen lähentämistä ja toimi vuonna 1952 perustetun Norjan kielilautakunnan puheenjohtajana.


title: Didrik Arup Seip

text: Toisen maailmansodan aikana Sep kuului vastarintaliikkeen johtomiehiin. Syyskuussa 1941 Seip pidätettiin ja vietiin Grinin keskitysleirille. Hän oli siellä kevääseen 1942, jolloin hänet siirrettiin Sachsenhausenin keskitysleirille. Heinäkuussa 1942 hänet vapautettiin, mutta hän asui Saksassa vuoteen 1945. Seip julkaisi sodanaikaisista kokemuksistaan kirjan "Hjemme og i fiendeland 1940–1945" (1946).


title: Bror Bäckström

text: Bror Bäckström (s. 1939) on suomalainen parturimestari ja käsityöneuvos. Hän on tullut 1960-luvulta lähtien tunnetuksi julkisuuden henkilöiden, poliitikkojen ja taiteilijoiden parturina.


title: Bror Bäckström

text: Bäckström valmistui 19-vuotiaana Helsingin kähertäjäkoulusta. Hän toimi opiskeluaikanaan avustajana Kansallisteatterissa ja hän oli myös kampaajana teattereissa. Bäckström avasi vuonna 1959 ensimmäisen parturiliikkeensä Ratakadulle Tesvision toimitilojen läheisyyteen. Hän pääsi julkisuuteen, kun monet televisiossa työskennelleet tulivat hänen liikkeensä asiakkaiksi. Bäckström on julkaissut Jorma K. Mellerin toimittaman muistelmakirjan "Parturin tuolista, Tarinoita lööppijulkisuuden takaa" (Minerva 2011).


title: Bror Bäckström

text: Bäckström on toiminut myös opettajana kampaamo- ja parturialan oppilaitoksissa sekä pukeutumis- ja tapakulttuurikurssien vetäjänä. Hän sai käsityöneuvoksen arvonimen vuonna 2005 ja hänet valittiin vuoden käsityöläiseksi 2014. Nykyisin Bäckströmillä on parturiliike Uudenmaankadulla Helsingissä.


title: Porin toinen kirkko

text: Porin toinen kirkko valmistui vuonna 1703 samalle paikalle kuin kaupungin ensimmäinen, vuoden 1698 kaupunkipalossa tuhoutunut kirkko. Molemmat kirkot sijaitsivat nykyisen Hallituskadun kohdalla, myöhemmin paikalle rakennetun Satakunnan Museon pääsisäänkäynnin edustalla. Uudempi kirkko tuhoutui vuoden 1852 Porin palossa, jonka jälkeen sen korvaajaksi rakennettiin Keski-Porin kirkko.


title: Porin toinen kirkko

text: Porin toinen kirkko oli edeltäjänsä tapaan puurakenteinen, laudoitettu ja punaiseksi maalattu. Kooltaan se oli noin 28×14 metriä ja harjastaan noin 15 metrin korkuinen. Kirkon vieressä oli erillinen kellotapuli. Rakennus valmistui vuoteen 1703 mennessä, mutta varsinaisesti se tuli käyttökuntoon vasta isovihan päättymisen jälkeen. 1720-luvun lopulla alkaneet viimeistelytyöt saatiin vihdoin valmiiksi vuonna 1734 porilaisen timpurin ja kirkonrakentajan Jaakko Winbergin johdolla. Viimeisenä tehtiin maalaustyöt sekä paanukaton tervaus.


title: Porin toinen kirkko

text: Professori Lars Petterssonin tutkimusten mukaan Porin toinen kirkko oli länsitornillinen pitkäkirkko, jonka rakenne viittaa pohjalaiseen rakennusmestariin. Samantyyliset kirkot olivat yleisiä Pohjanmaan rannikkokaupungeissa, paikallinen satakuntalainen piirre puolestaan oli sakariston ja asehuoneen sijoittaminen runkohuoneen keskelle. Torni lienee alun perin ollut hyvin korkea, mutta 1800-luvun alkuun mennessä se oli ilmeisesti vaurioitunut jossakin myrskyssä ja madallettu katon tasalle.


title: Porin toinen kirkko

text: Vuosina 1751–1752 toteutettiin rovasti Mikael Lebellin aloitteesta sisätilojen koristemaalaus, josta vastasi tunnettu ruotsalainen maalari Daniel Hjulström. Katto maalattiin taivaansiniseksi ja seinät valkoisiksi. Kattoon tuli lisäksi valkoisia pilviä ja enkeleitä sekä muun muassa Pyhän Kolminaisuuden nimi koristeellisin kirjaimin. Seinille maalattiin myös erilaisia koristekuvioita, lehtereiden kaiteet ja kirkonpenkit puolestaan marmoroitiin öljyvärein. Kaiteisiin tuli lisäksi raamatullisia aiheita esittäviä kuvia.


title: Porin toinen kirkko

text: Samassa yhteydessä rakennettiin uusi kellotapuli, josta vastasi parikymmentä vuotta aikaisemmin kirkkoa viimeistelemässä ollut Jaakko Winberg. Sen huipulle tuli vaskiseppä Samuel Bergin takomat kupariset pallo ja aurinko, jotka Hjulström kultasi. Kirkkoon valmistui myös uusi kivijalka ja pääsisäänkäynnin portaikko porilaisten kauppiaiden Öölannista tuomasta hiekkakivestä. Vuosina 1758–1760 tehtiin kirkon viimeiset suuret korjaustyöt, kun kuoriin rakennettiin toiset lehterit rakennusmestari Anders Engströmin johdolla. Uudet urut kirkko sai viimein vuonna 1774, jolloin otettiin käyttöön ruotsalaisen Vaxholmin seurakunnan lukkarin Gabriel Lindin valmistamat urut.


title: Porin toinen kirkko

text: Porin toinen kirkko selvisi vuoden 1801 kaupunkipalosta lähes ainoana rakennuksena, mutta tuhoutui kokonaan 22. toukokuuta 1852 raivonneessa kaupunkipalossa, joka hävitti noin kolme neljäsosaa Porin rakennuskannasta. Uusi kirkko päätettiin rakentaa keskustan itäpuolelle, paikalle jossa aikaisemmin oli sijainnut Porin kuninkaankartano. Kahden ensimmäisen kirkon alue puolestaan jäi heti palon jälkeen käynnistyneen jälleenrakennuksen alle. Georg Theodor Chiewitzin suunnittelemassa uudessa asemakaavassa vanhan kirkonpaikan päältä kulki katu ja hautausmaan alue kaavoitettiin asuin- ja teollisuuskortteleiksi.


title: Porin toinen kirkko

text: Uuden kirkon esineistöstä muodostui vuosikymmenten kuluessa huomattavasti ensimmäistä kirkkoa monipuolisempi. Se karttui lähiseutujen aatelisten ja varakkaiden kaupunkilaisten lahjoituksista. Arvokkaimpia esineitä olivat muun muassa alttarilla pidetty vapaaherratar Helgard Elisabet Rehbinderin lahjoittama hopeoitu ristiinnaulitun kuva ja kattokruunut, joita olivat lahjoittaneet raatimiehet Johan Indrén ja Arvid Brander sekä vänrikki Johan Lagermarck.


title: Porin toinen kirkko

text: Kirkkotekstiileistä komeimpia olivat eversti Gustav Eneskjöldin jo vuonna 1708 lahjoittama kultareunuksinen messukasukka sekä hollantilaissukuisen kauppiaan Carl in de Betoun ja aatelisrouva Maria Eleonora Bromanin myöhemmin lahjoittamat kasukat. Kirkossa oli myös ristiinnaulittua Kristusta esittävä taulu ja kuningas Kaarle XI:n muotokuva.


title: Porin toinen kirkko

text: Kirkon lattian alle haudattiin varakkaimpia kaupunkilaisia yleisesti aina vuoteen 1751, jolloin sitä alettiin rajoittaa kuninkaan määräyksestä. Kolme vuotta myöhemmin maahaudat kiellettiin kokonaan, jonka jälkeen kirkon alle haudattiin enää muurattuihin hautaholveihin. Varhaisin holvi oli rakennettu jo ensimmäisen kirkon alle vuonna 1666, jolloin sinne haudattiin aatelisherra Henrik Grothusen. Vuonna 1732 uuden kirkon alla oli 12 sukuhautaa, jotka kuuluivat aatelis-, pappis- ja porvariperheille. Grothusenin lisäksi hautaholveja oli muun muassa Eneskjöldin, Birkenholzin, Grubbenhjelmin ja Knorringin aatelissuvuilla sekä Gottlebenin ja Forteliuksen pappissuvuilla. Lopullisesti kirkon alle hautaaminen lopetettiin pormestari Lars Sacklénin aloitteesta vuonna 1774.


title: Porin toinen kirkko

text: Kirkkomaa sijaitsi pääosin alueella, jossa 1850-luvulta lähtien toimi Porin Oluttehdas. Vuonna 1744 hautausmaalle muurattiin talvihauta ja luuhuone, jossa säilytettiin talvella kuolleita vainajia ja hautojen kaivamisen yhteydessä ylös nousseita aikaisempien vainajien luita. Alue oli alun perin ympäröity hirsiaidalla, mutta kirkon korjaustöiden yhteydessä 1752 se korvattiin kiviaidalla, joka muutaman vuoden kuluttua rapattiin ja kalkittiin valkoiseksi. Lähes 250 vuoden jatkuvan täyttämisen jälkeen hautausmaa oli 1800-luvun alkuun mennessä käynyt ahtaaksi ja kohonnut jo kolmisen metriä viereisiä katuja korkeammalle. Lisäksi sen todettiin lämpininä kesinä levittävän tauteja, kuten mätäkuumetta. Vuonna 1801 päätettiin perustaa uusi hautausmaa kaupungin ulkopuolelle Hampustenmäkeen. Nykyään Vanhana hautausmaana tunnettu alue vihittiin käyttöön kesäkuussa 1809.


title: Porin toinen kirkko

text: Entisen hautausmaan alueella tehtyjen rakennustöiden yhteydessä on myöhemmin tullut esiin pääkalloja ja luita, jotka on haudattu uudelleen 1800-luvun lopussa käyttöön otetulle Käppärän hautausmaalle. Vuonna 1911 paljastui myös kahden ensimmäisen kirkon alle muurattuja hautaholveja.


title: Porin toinen kirkko

text: Vuonna 1938 Hallituskadun varrella sijainneeseen puistoon pystytettiin Porin entisten kirkkojen muistomerkki, jossa on kuvattuna 1852 tuhoutunut kaupungin toinen kirkko. Puistoon valmistui Satakunnan Museo vuonna 1973, jonka edustalla on muistomerkin nykyinen paikka.


title: Porin toinen kirkko

text: Porin toisesta kirkosta ei tiettävästi ole yhtään valokuvaa, mutta Zachris Topeliuksen teoksessa "Finland framställdt i teckningar" on Porin jokirantaa esittävä Johan Knutsonin kivipiirros, jossa näkyy myös kirkko. Lisäksi se on kuvattuna Johan Isak Sillströmin 1850-luvulla tekemässä akvarellissa.


title: Andreas Osiander

text: Andreas Osiander (oik. Hosemann, 1498–1552) oli saksalainen teologi, vuosina 1522–1548 Nürnbergin kirkkoherra ja uskonpuhdistaja, vuodesta 1549 pappi ja professori Königsbergissä. Hän oli luterilaisuuden puolustaja ja edusti luterilaisuutta mm. Marburgin uskontokeskustelussa 1529 ja Ausburgin valtiopäivillä 1530, mutta hänen vanhurskauttamisoppinsa oli luterilaisuudesta poikkeava. Toisin kuin Melanchton, Osiander uskoi, että syntinen ihminen todella tehdään vanhurskaaksi sen sijaan, että syntinen vain julistettaisiin Jumalan edessä sellaiseksi Tämä tapahtuu Osianderin mukaan sen takia, että Kristus jumalallisen luontonsa puolesta asuu hänen sanaansa uskovassa ihmisessä ja siten vanhurskauttaminen on sama kuin uudestisyntyminen. Kun Osiander kertoi tästä käsityksestään Königsbergissä vuonna 1550, syntyi niin sanottu Osianderin riita. Melanchtonin kannattajat filippistit olivat kiistassa Osianderia vastassa. Osianderin kanta hylättiin virallisesti Sovinnon kirjassa 1580.


title: Emmuska Orczy

text: Emma ”Emmuska” Magdolna Rozália Mária Jozefa Borbála Orczy de Orci (23. syyskuuta 1865 Tarnaörs, Unkari – 12. marraskuuta 1947 Lontoo, Iso-Britannia) oli unkarilaissyntyinen brittiläinen kirjailija ja paronitar. Hän saavutti suosiota eloisilla ajanvieteromaaneilla. Orczyn tunnetuin teos on vuonna 1905 julkaistu historiallinen romaani "Punainen neilikka", jonka hän kirjoitti yhdessä miehensä kanssa. Se kertoo Sir Percy Blakeneyn seikkailuista Ranskan vallankumouksen aikana. "Punainen neilikka" tunnetaan sekä näytelmänä, romaanina että elokuvana. Samaa aihetta Orczy kuvasi monessa muussakin romaanissa. "Punaisen neilikan" lisäksi häneltä on suomennettu muita romaaneja ja salapoliisiromaaneja.


title: Ricardo Odnoposoff

text: Ricardo Odnoposoff, etunimi myös muodossa Riccardo (1914–2004) oli argentiinalainen viulutaiteilija ja Keski-Euroopassa arvostettu pedagogi. Hän oli Wienin filharmonikkojen konserttimestari ja sittemmin sai kansainvälistä mainetta. Hän oli professori Wienin musiikkiakatemiassa vuodesta 1956 ja Stuttgartin musiikkikorkeakoulussa vuodesta 1964. Suomessa Odnoposoff esiintyi mm. Sibelius-viikon solistina.


title: Adam Friedrich Oeser

text: Adam Friedrich Oeser (1717–1799) oli saksalainen taidemaalari, kuvanveistäjä ja vaskenpiirtäjä. Vuodesta 1764 hän oli Leipzigin taideakatemian johtaja Tässä asemassa hän oli mm. Goethen opettaja. Oeser oli Winckelmannin ohella uusklassisuuden esitaistelija.


title: Liam O’Flaherty

text: Liam O’Flaherty (1897–1984) oli irlantilainen kirjailija. Hän kirjoitti sekä iiriksi että englanniksi. Romaaneissaan ja novelleissaan hän kuvaa sekä oman aikansa että menneisyyden Irlantia ja sen ihmiskohtaloita, köyhyyttä ja väkivaltaa. Pääteoksessaan "Yö petoksen jälkeen" (1926, suom. 1929) O’Flaherty kuvaa irlantilaisten vapaustaistelua. Monta O’Flahertyn romaania on dramatisoitu menestyksellisesti. O’Flaherty kirjoitti myös eläintarinoita. O’Flahertyn useissa romaaneissa kuvaustapa on värikkään voimakas, ylidramaattisen ja mystisen suuntainen, novelleissa tyypillisesti naturalistisempi. O’Flaherty opiskeli teologiaa, minkä jälkeen hän osallistui ensimmäiseen maailmansotaan sekä Irlannin kapinaan tasavaltalaisten puolella. O’Flaherty asui Englannissa ja Yhdysvalloissa.


title: Henriod et Cie

text: Henriod et Cie. oli ranskalainen, vuosina 1898–1908 toiminut ajoneuvovalmistaja.


title: Henriod et Cie

text: Vuonna 1890 sveitsiläinen 24-vuotias "Charles Edouard Henriod" avioitui "Marie-Louise Baehnin" kanssa. Marie-Louise tuli perheestä joka omisti hiusjousia valmistavan tehtaan. Henriod'n perhe taasen oli touhunnut sekä höyrykoneisten että nestemäisiä polttoaineita käyttävien ajoneuvojen ja moottoreiden parissa jo vuosia. Nestemäisillä polttoaineilla tarkoitetaan, että Henriod'n moottorit kykenivät käyttämään polttoaineenaan bensiinin lisäksi alkoholia. Vuonna 1896 Charles perusti vanhemman veljensä Fritzin kanssa Sveitsin Biel/Biennen kaupunkiin moottoroituja ajoneuvoja valmistaneen yrityksen nimeltä Henriod Frères.


title: Henriod et Cie

text: Yritys toimi Sveitsissä ainoastaan parin vuoden ajan. Vuonna 1898 Charles Henriod siirtyi Ranskaan ja perusti Henriod-autoja valmistavan yrityksen Pariisin esikaupunki Neuilly-sur-Seinen alueelle.


title: Henriod et Cie

text: Yritys valmisti autoja Neuillyssa vuoteen 1908 asti, mutta Charles muutoin jatkoi työtään ajoneuvotekniikan parissa. Hän patentoi ensimmäisen automaattivaihteiston vuonna 1909. Lisäksi hän suunnitteli rotaatioventtiilijärjestelmän ensimmäisen version. Ranskan aloittaessa sotatoimet Ranskaa vastaan vuonna 1914, Charles palasi takaisin Sveitsiin.


title: Henriod et Cie

text: Ensimmäinen malli oli "4 CV". Vuonna 1902 sitä seurasivat yksisylinterinen "6 CV Simplon" ja kaksisylinterinen "12 CV". Vuonna 1903 myyntiin saatiin jo nelisylinterinen "24 CV". Vuonna 1903 kolme Henriod "12 CV-" ja "24 CV" -autoa osallistui Pariisi-Madrid-autokilpailuun. Vimmeiseksi malliksi jäi vuoden 1906 "32 CV", joka oli varustettu ilmajäähdytteisellä nelisylinterisellä moottorilla.


title: Maksim Košelev

text:
Maksim Pavlovitš Košelev (, s. 7. maaliskuuta 1976 Uljanovsk, Neuvostoliitto) on venäläis-valkovenäläinen jääpalloilija, joka on edustanut urallaan Venäjän pääsarjassa Krasnogorskin Zorkia, Irkutskin Baikal-Energijaa, Habarovskin SKA-Neftjanikia ja Uljanovksin Volgaa.
Košelev aloitti uransa Valko-Venäjän jääpallomaajoukkueessa vuoden 2014 kisoissa ja on edustanut sen jälkeen Valko-Venäjää kolme kertaa vuoteen 2016 mennessä (2014, 2015 ja 2016). Hän on pelannut kolmessa MM-turnauksessa 15 ottelua ja tehnyt niissä 4 maalia.


title: Maksim Košelev

text: Seurajoukkueessa


title: Maksim Košelev

text: Maajoukkueessa


title: Web Mercator

text: Web Mercator, Google Web Mercator, Spherical Mercator, WGS 84 Web Mercator


title: Web Mercator

text: Web Mercator on Mercatorin projektion muunnelma, jota käytetään pääasiassa web-pohjaisissa karttaohjelmissa. Pienialaisia karttoja muodostettaessa siinä käytetään samoja matemaattisia kaavoja kuin Mercatorin projektiossa. Web Mercatorissa kaavoja kuitenkin käytetään kartan mittakaavasta ja siinä näkyvän alueen laajuudesta riippumatta pallopinnalle johdetussa muodossa, kun taas suurimittakaavaisissa Mercatorin kartoissa Maan napalitistyneisyys on otettu huomioon ja käytetään projektion ellipsoidille johdettua muotoa. Maailmanlaajuisessa mittakaavassa ero on tuskin huomattavissa, mutta pientä aluetta esittävä oikea ellipsoidinen Mercatorin kartta ja samaa aluetta esittävä Web Mercator -kartta poikkeavat jo selvästi toisistaan. Tämä ero sitä suurempi, mitä kauempana päiväntasaajasta alue sijaitsee, ja enimmillään se on jopa 35 kilometriä maan pintaa pitkikin mitattuna.


title: Web Mercator

text: Vaikka Web Mercatorissa käytetään Mercatorin projektion pallopinnalle johdettuja kaavoja, sen maantieteelliset koordinaatit ovat WGS84:n ellipsoidisen koordinaattijärjestelmän mukaiset. Tämä ero aiheuttaa, että projektio ei ole täysin oikeakulmainen. Koska yleisesti ei ole ymmärretty, että Web Mercator tällä tavoin poikkeaa "oikeasta" Mercatorin projektiosta, tästä on usein aiheutunut sekaannusta ja väärinkäsityksiä. Näistä syistä Yhdysvaltain puolustusministeriö ja National Geospatial-Intelligence Agency ovat julistaneet Web Mercatorin kelpaamattomaksi mihinkään viralliseen käyttöön.


title: Web Mercator

text:
Web Mercatorin kaavat ovat oleellisesti samat kuin pallopinnalle laaditun standardin Mercatorin, mutta ennen zoomausta maailmanlaajuiset koordinaatit säädetään siten, että vasen yläkulma on ja oikea alakulma :
missä "λ" on maantieteellinen pituus radiaaneina ja "φ" geodeettinen leveyspiiri.


title: Web Mercator

text: Koska Mercatorin projektiossa ja myös Web Mercatorissa navat kuvautuvat äärettömän kauas, Google Maps ei voi näyttää napaseutuja. Sen peittämä alue rajoittuu pohjoisessa ja etelässä leveyspiiriin 85,051129°. Palvelun käyttötarkoituksen vuoksi tätä ei pidetä kovin merkittävänä rajoituksena. Leveyspiirit 85,051129° on valittu rajoiksi, koska tällöin laajin mahdollinen kartta saadaan neliön muotoiseksi, ja tämä kulma "φ" on laskettu seuraavasti, kun "y" = 0:


title: Web Mercator

text:
Projektio ei ole tarkkaan ellipsoidinen eikä tarkkaan pallomainen. EPSG:n määritelmän mukaan projektio
"käyttää ellipsoidisten koordinaattien pallopinnalle kohdettua kehitelmää." Alastair Aitchisonin mukaan sen perustana olevat maantieteelliset koordinaatit "on" määritelty WGS84:n mukaan sellaisena kuin se on 3857:ssä, mutta projisoitu "ikään kuin ne olisi" määritelty pallopinnalle (kuten 3785:ssä)".


title: Web Mercator

text: Web Mercatorilla on monia yhteisiä piirteitä Mercatorin projektion kanssa: pohjoissuunta on kaikkialla suoraan ylöspäin, pituuspiirit ovat tasavälisiä pystysuoria viivoja, mutta pinta-alat lähellä napaa ovat aivan liian suuria.


title: Web Mercator

text:
Toisin kuin ellipsoidinen ja pallomainen Mercator, Web Mercator ei ole täysin oikeakulmainen, koska siinä käytetään
ellipsoidia koskevaa tietoa pallopinnalle laaditussa projektiossa. Loksodromit eivät ole suoria viivoja. Etuna on, että projektion pallomainen muoto on paljon helpompi laskea, mikä säästää runsaasti tietokoneaikaa.


title: Web Mercator

text:
Koska standardi EPSG-järjestelmä omaksuuttiin hitaasti, Web Mercatorista on käytetty sekaannuttavaa joukkoa
nimiä ja tunnisteita kuten OpenLayers:900913, EPSG:3785 ja EPSG:3857.


title: Web Mercator

text:
Projisoidulta koordinaattijärjestelmältä puuttui aluksi virallinen viitetunniste (SRID), ja OGP:n geomaattisen komitean geodeettinen alakomitea (EPSG) kieltäytyi myöntämästä sille sellaista ilmoittaen: "Me olemme tarkastaneet Microsoftin, Googlen ja muiden käyttämät koordinaattijärjestelmät ja uskomme, että se on teknisesti virheellinen. Emme aio alentaa EPSG-tietokokoelman arvoa lisäämällä siihen sellaista epäasianmukaista
geodesiaa ja kartografiaa." Käyttöön tuli epävirallinen koodi "900913" (GOOGLE Leetspeakin mukaisesti numeroilla kirjoitettuna.) Sen määritteli alun perin Christopher Schmidt Technical Ramblings -blogissaan.


title: Web Mercator

text: Vuonna 2008, EPSG myönsi Web Mercatorille virallisen tunnisteen EPSG:3785 ja siihen liittyvän virallisen nimen "Popular Visualisation CRS / Mercator", mutta huomautti: "Se ei ole virallinen geodeettinen järjestelmä." Tämä määritelmä käytti Maalle pallomaista, ei ellipsoidista mallia.


title: Web Mercator

text: Myöhemmin saman vuonna EPSG myönsi päivitetyn tunnisteen, EPSG:3857 ja siihen liittyvän virallisen nimen "WGS 84 / Pseudo-Mercator". Tämä määritelmä liittyi siihen, että ryhdyttiin käyttämään WGS84-ellipsoidia pallopinnan sijasta.


title: Web Mercator

text: Vaikka projektio yleisesti yhdistetään Googleen, EPSG:n standardeissa mainitaan tietolähteenä Microsoft.


title: Web Mercator

text: Muita käytettyjä tunnisteita ovat olleet ESRI:102113, ESRI:102100, OpenLayers:900913 ja OSGEO:41001.,


title: Web Mercator

text: ESRI:102113 vastaa versiota EPSG:3785, kun taas ESRI:102100 vastaa versiota EPSG:3857.


title: Web Mercator

text: Projektio kattaa Maan pituuspiirien −180° ja 180° sekä pohjoisen ja eteläisen leveyspiirin 85,05° välillä. Well-known textillä EPSG:3857 määritellään seuraavasti:


title: Kuivasjoki

text: Kuivasjoki eli Ruonanjoki eli Jarvanjoki on 4,5 kilometriä pitkä joki Parkanossa Lamminkosken kylässä Pirkanmaalla, joka on Kuivasjärven laskujoki. Joki on osa Kokemäenjoen vesistössä Ikaalisten reitin valuma-alueen Kuivasjärven valuma-aluetta. Vesitöalueen laskuojoki Kokemäenjoki laskee Selkämereen Porissa.


title: Kuivasjoki

text: Joella on uoman eri osuuksilla eri nimet. Se alkaa Kuivasjärvestä Kuivasjoen nimisenä. Niemenlammen jälkeen sitä kutsutaan Ruonanjoeksi ja Ruonanlammen jälkeen Jarvanjoeksi. Ruonanjoen osuus on entisen lammen pohjaa, sillä jokea on viimeisen sadan vuoden aikana perattu kunnolla. Linnanlahden ja Ruonanlammen välinen osuus oli aikaisemmin yhtä pitkää lampea, mikä selittänee joen osuuden nimenkin. Alajuoksun osuuden nimitys liittyy maatilan nimeen, sillä hieman kauempana sijaitsee "Jarva" niminen talo ja joen alajuoksun lähellä sijaitsee Jarvanneva ja Jarvankytö.


title: Kuivasjoki

text: Vuden 1959 painetussa Vuorijärven peruskartassa käytetään myös yläjuoksun nimenä Jarvanjoki.


title: Kuivasjoki

text: Joki alkaa Kuivasjärvestä, jonka vedenpinnan korkeus on 136,0 metriä merenpinnan yläpuolella (mpy). Se laskee Linnanjärven eteläpäähän, jossa vedenpinnan korkeus on keskimäärin 120,5 metriä mpy. Joella on siten pudotusta 15,5 metriä. Ensimmäinen koski on loiva ja se sijaitsee 600 metriä luusuasta ja on 300 metriä pitkä. Yli 400 metriä alempana ennen Niemenlampea on jyrkempi Lamminkoski, joka on 200 metriä pitkä. Niemenlampi on 125,1 metriä mpy. Pudotusta on kertynyt kahdessa koskessa yhteensä 11 metriä. Ruonanlampeen mennessä laskua tulee lisää vain 10 senttimetriä, joten loput 4,5 metrin pudotuksesta syntyy 500 metriä pitkässä Hautalankoskessa ja lyhyessä Haapakoskessa.


title: Kuivasjoki

text: Kuivasjoen koskissa on elänyt luontainen taimenkanta, jota vuoden 2004 koskenkunnostuksella pyrittiin vahvistamaan. Luvalliselle kalastukselle kosket avattiin vuonna 2006. Sallittu kalastusväline on lipalla tai perholla varustettu heittovapa. Koskia hallinnoi Linnankylän osakaskunta.


title: Kuivasjoki

text: Vanhoissa pitäjänkartoissa 1840–1870-luvuilta on veistöt piirretty tarkasti näkyviin. Joen uoma oli 1800-luvulla paikoin paljon leveämpi kuin nykyään. Erityisesti Linnanlahden ja Ruonanlammen väli on yhtenäistä järveä. Kun jokea on myöhemmin perattu Ruonanlammen alapuolelta, on vedenpinta laskenut alemmaksi ja paikalla on nykyään jokimainen uoma.


title: Kuivasjoki

text: Ylävirran Kuivasjoen ensimmäiselle koskelle oli piirretty rinnakkainen uoma, joka oikasi Myllyniemen poikki ja yhtyi kosken alapuolella olevaan suvantoon. Karttaan on myös piirretty myllyä merkitsevä karttamerkki tähän uomaan. Tuo suvanto ja vanhan uoman pohjalla kulkeva oja näkyvät vielä painetussa Vuorijärven peruskartassa vuodelta 1959.


title: Kuivasjoki

text: 1800-luvulla kulki maantie Sillanpään torpan kautta lähes samasta kohtaa, missä valtatie 3 kulkee nykyään. Sillanpään pellot ja varsinkin niityt olivat jo laajat. Linnanlahden ja Niemenlammen ympärillä sijaitsivat myös Ylilammin ja Alalammin talot ja vastarannalla eräs torppa. Joen itäranta oli autiota suomaata.


title: Kuivasjoki

text: Vuonna 1910 rakennettiin Lamminkoskeen pato, joka muodosti pienen patoaltaan. Siinä pyöritettiin vesivoimalla myllyä ja sahaa. Myöhemmin siihen asennettiin sähkögeneraattori, jolla sähköistettiin toistakymmentä maataloa. Toiminta loppui 1960-luvulla. Sähkölinja tuo tänä päivänäkin virtaa samassa kohdassa seisovalle muuntajalle.


title: Vahalahti

text: Vahalahti on kylä Nokian kunnan eteläosassa Pirkanmaan maakunnassa. Se sijaitsee Sarkolan vieressä ja kuului ennen Suoniemen kuntaan. Vahalahti on Kuloveden Sarkolanlahden rannalla.


title: Vahalahti

text: Vahalahti ja sen naapurikylä Sarkola muodostavat valtakunnallisesti merkittävän rakennetun kulttuuriympäristön. Kylissä on yhä jäljellä tiivis historiallinen kyläkeskusta. Kylät ovat asutettu viimeistään varhaiskeskiajalla ja ne kuuluivat alkujaan Karkun pitäjään, jonka suurimpia kyliä ne olivat vielä keskiajalla. Vahalahden nykyinen tiivis rakennuskanta on pääasiassa 1900-luvun alusta. Kylän pellot viettävät hiljalleen kyläkeskuksesta Kuloveteen. Vahalahteen on rakennettu paljon uutta asutusta. Kylässä on Vahalahden kyläkoulu, joka on Tottijärvi-Vahalahden koulun yksikkö.


title: Ivar Thomé

text: Ivar Alfred Thomé (11. joulukuuta 1882 Alajärvi – 1. helmikuuta 1918 Nummela, Vihti) oli suomalainen arkkitehti, Valter Thomén veli ja työtoveri. Hän kuoli sisällissodan alkupäivinä joukkosurmassa Vihdin Nummelassa.


title: Ivar Thomé

text: Thomé kuului poikkeuksellisen lahjakkaaseen veljessarjaan, jossa Verner Thomé oli taidemaalari, William Thomé Thomén metsäkonttorin, myöhemmin Thomesto, perustaja, ja Valter Thomé jo näyttöä antanut arkkitehti. Veljesten isä oli aluemetsänhoitaja Johan Henrik Thomé, joka oli valmistunut Evon metsäopiston ensimmäiseltä kurssilta. Isän virkatyön vuoksi perhe asui isän virkatalossa Mustakorven torpassa Alajärvellä, jossa pojat varttuivat. Sukutarinan mukaan isänpuoleisen suvun esi-isä oli päätynyt Skotlannista merimiehenä Ruotsiin, ja hänen jälkeläisistään monet hakeutuivat virkamiehiksi, yksi Suomeen. Veljessarjan isä Johan Henrik syntyi 1839 ja valmistui metsänhoitajaksi. Hän avioitui 1871 serkkunsa Agnes Wallinin kanssa 1864. Perheeseen syntyi neljä poikaa ja neljä tyttöä. Perheen lapset saivat alkuun opetusta kotona, jossa heitä opetti pääasiassa äidin naimaton sisar Helena Wallin ja hänen ohellaan isä.


title: Ivar Thomé

text: Perhe oli ruotsinkielinen, mutta täysin suomenkielisessä ympäristössä lapset oppivat suomen, tosin pohjalaisella murteella. Kaikki pojat lähetettiin aikanaan Ouluun ruotsinkieliseen lyseoon Svenska lyceum i Uleåborg, Ivar vuonna 1892. Koulumenestys oli hänellä koulun loppuun suorittaneista veljeksistä huonoin, Verner keskeytti lyseon. Ivar aloitti arkkitehtiopinnot Helsingissä, mutta koska uuden lain nojalla oli vaara joutua kutsuntoihin eikä nuoren miesten lakkoilu tuottanut tulosta, hän siirtyi 1904 Ruotsiin, jossa hän jatkoi opintoja Tukholman teknillisessä korkeakoulussa. Kun tilanne kutsuntojen osalta muuttui Ivar palasi Suomeen.


title: Ivar Thomé

text: Ivar valmistui arkkitehdiksi 1907. Valter Thomé oli toiminut jo vuosia arkkitehtina, ja Ivar tuli hänen toimistoonsa apulaiseksi. Vuonna 1911 he perustivat yhteisen toimiston Arkitekturbyrå Valter & Ivar Thomé taloon, jonka nykyinen osoite on Eteläranta 12. Veljeksistä Valter oli suurten linjojen mies, joka suunnitteli asemakaavoja ja julkisivuja, Ivar taas arkkitehtina yksityiskohtiin paneutuva esteetikko. Toimisto piirsi erityisesti pankkeja ja apteekkeja, ja Ivarin vastuulla oli pankkisalien ja apteekkien sisustus. Lisäksi hän piirsi pientaloja ja suunnitteli liikemerkkejä, teollisten tuotteiden pakkauksia ja jopa leluja, joita oli esillä vuoden 1908 teollisuusnäyttelyssä. Veljekset Ivar ja Verner pitivät yhteisnäyttelyn vuonna 1910 Ateneumissa, mutta Ivarin työt eivät saaneet kovin lämmintä vastaanottoa, Verner taas todettiin nousevaksi kyvyksi. Ivar voitti 1913 kesäasuntojen suunnittelukilpailun ja menestyi 1914 työväen asuntojen suunnittelukilpailussa. Hän jäi kuitenkin sekä arkkitehtina että taiteilijana veljiensä Valterin ja Vernerin varjoon. Valter ja Ivar Thomén toimistoa työllisti Serlachius Mäntässä, jonne he suunnittelivat useita rakennuksia ja asemakaavan. Toinen heitä työllistänyt suuryritys oli Ahlström, ja he toimivat yrityksen pääarkkitehteina Varkaudessa, Noormarkussa ja Karhulassa.


title: Ivar Thomé

text: Ivar oli veljeksistä nuorin, ja hän oli käytökseltään tasapainoisin ja hillityin, "hyvä ja hiljainen luonne", kuten William Udd sanoi. Ivar avioitui veljeksistä ensimmäisenä, vuonna 1911 Sigrid Rotkirchin kanssa, jonka isä oli korkea rautatievirkamies. He saivat kolme lasta.


title: Ivar Thomé

text: Valter Thomé osti 1913 Kirkkonummelta Medvastön ratsutilan, mutta vielä saman vuoden aikana muut veljet tulivat tilan omistajiksi muodostetun osakeyhtiön kautta, jonka isännöitsijäksi tuli alkuun Ivar. Veljesten vakituiset asunnot olivat kuitenkin Helsingissä, Ivarin perhe asui Pursimiehenkatu 27:n suuressa jugendtalossa.


title: Ivar Thomé

text: Vernerin ja Ivarin toimisto sai ajan myötä mainetta ja menestyi. He voittivat aikakauden merkittävimmän suomalaisen arkkitehtikilpailun, Heikinkadun (Mannerheimintien) varteen rakennettavan Stockmannin tavaratalon. Toiseksi tuli Sigurd Frosterus. Suunnitelmissa oli myös Vanhan ylioppilastalon purkaminen, ja hahmotelma sen tilalle tulevasta rakennuksesta oli jo tehty. Se hanke kuitenkin hautautui, koska ylioppilaskunta ei halunnut purkaa vanhaa rakennusta. Frosteruksen vastuulle tuli aikanaan suunnitella tavaratalo Thoméiden suunnitelman pohjalta.


title: Ivar Thomé

text: Kun työt vähenivät, Valter ja Ivar piirsivät Medvastön tilalle 22-vuotiaana kuolleen sisarensa Agnes Maria Thomén muistolle omistettavan lastenkodin, Maja Thomés Barnhem å Medvastö. Sen talouden pohjaksi he olivat perustaneet rahaston. Piirustukset oli päivätty tammikuulle 1918. Se oli heidän viimeinen työnsä ja jäi toteuttamatta. Ivar oli jo edellisenä syksynä hakeutunut Hämeenlinnaan kaupunginarkkitehdiksi, kun Verner suunnitteli oman toimiston perustamista Pietariin.


title: Ivar Thomé

text: Kolme Thomén veljestä, William, Valter ja Ivar, lähtivät Helsingistä 1. helmikuuta 1918 pyrkimään kohti pohjoista rintaman taakse valkoisten riveihin. Ryhmässä oli heidän lisäkseen arkkitehti Väinö Hollo, metsänhoitaja Frans Wegelius, metsäylioppilas Erik Castrén ja lainopin ylioppilas Väinö Vuoristo. Arkkitehti J. S. Sirén ei perhesyistä lähtenyt mukaan vastoin alkuperäistä suunnitelmaa. Aseistettu ryhmä jäi kiinni Nummelassa, ja heidät vietiin työväentalo Rientolaan. Hyvinkääläisen radikaalipunaisen Lauri Karan johtama joukko surmasi ryhmän 1. helmikuuta maltillista työväenliikettä edustavan Edvard Helteen voimakkaasta vastustuksesta huolimatta. Ruumiit haudattiin samaan suohautaan Koivissiltaan, johon oli samana päivänä haudattu toinen valkoisten ryhmä. Kaikki ruumiit siirrettiin myöhemmin Helsinkiin, ja Thomét haudattiin 1. maaliskuuta Hietaniemen hautausmaalle. Ystävät teettivät haudalle jykevän muistomerkin.


title: Ivar Thomé

text: Thomén veljeksistä kirjan kirjoittanut Marko Paavilainen sanoo, että toisin kuin aikalaislähteissä oli kirjoitettu, Thoméiden ryhmää ei pahoinpidelty Rientolassa eikä heitä kidutettu surmapaikalla, mikä ilmenee ruumiinavaukset tehneiden lääkärien selostuksista.


title: Harrison (New Jersey)

text: Harrison on kaupunki Hudsonin piirikunnassa New Jerseyssä Yhdysvalloissa ja osa New Yorkin – Newarkin – Jersey Cityn metropolialuetta. Vuoden 2010 väestönlaskennassa kaupungissa oli 13 620 asukasta.


title: Harrison (New Jersey)

text: Harrisonin "township" perustettiin 13. huhtikuuta 1840, pari kuukautta Hudsonin piirikunnan perustamisen jälkeen. Se nimettiin ilmeisesti presidentti William Henry Harrisonin mukaan. Harrisonista erotettiin Union vuonna 1852 ja Kearny vuonna 1867. 25. maaliskuuta 1869 Harrisonista tuli "town". Väestönlaskentaviraston mukaan kaupungin maapinta-ala on runsaat kolme neliökilometriä.


title: Harrison (New Jersey)

text: Harrison sijaitsee Passaicjoen rannalla vastapäätä Newarkia. Se on vanha teollisuuspaikkakunta, ja sen lempinimi onkin ”Beehive of Industry” (). Harrisonissa ovat toimineet muun muassa RCA:n, Otisin ja Edisonin tehtaat. Teollisuus hiipui 1900-luvun jälkipuoliskolla, ja 2000-luvulla kaupunkia on kehitetty palvelusektorin käyttöön ja asuinalueeksi.


title: Harrison (New Jersey)

text: MLS-jalkapalloseura New York Red Bullsin kotistadion Red Bull Arena sijaitsee Harrisonissa. 25 000 -paikkainen stadion avattiin vuonna 2010. Harrisonissa on PATH-metron asema, ja Interstate 280 kulkee kaupungin halki.


title: Joacim Ødegård Bjøreng

text: Joacim Ødegård Bjøreng (s. 14. joulukuuta 1995 Drammen) on norjalainen mäkihyppääjä. Bjøreng edustaa Røykenhopp-seuraa.